Шимолий Кореянинг ядровий дастури устида чиққан бўҳронни юмшатиш борасидаги халқаро ҳаракатлар кучаймоқда.\n16 январ 2021, Тошкент вақти: 20:35\nБугун Венада Халқаро атом энергия агентлиги яқинда Шимолий Корея БМТ инспекторларини мамлакатдан чиқариб юборганини ва ядровий реакторни қайта ишга солгани масаласини муҳокама этмоқда.\nХабарларга қараганда, БМТнинг мазкур агентлиги Шимолий Кореяни ўзининг ядровий дастуридан воз кечишга ва инспекторларнинг мамлакатга қайтиши учун рухсат беришга чақириши кутилмоқда.\nБугун Вашингтонда Жанубий Корея, Япония ва АҚШ расмийлари Шимолий Кореянинг ядровий дастурини тўхтатишга қаратилган таклифларни кўриб чиқадилар.\nКеча Москвада Жанубий Корея ва Россия расмийлари бўҳронни муҳокама этдилар. Россия ҳукумати муаммони тинч йўллар орқали ҳал этиш учун ўзининг Шимолий Корея билан бўлган алоқаларидан фойдаланиши ҳақида ваъда берди.


Шавкат Мирзиëев “Болалар” гуруҳи асосчисини ҳоким ўринбосари қилиб тайинлади | ДУНЁ ЎЗБЕКЛАРИ | Mobile Version\n03/30/2016 Ismat Khushev Ватандан хабарлар\nЧапдан учинчи Баҳодир Пўлатов\nОзодликка бугун маълум бўлишича¸ 26 март куни Ўзбекистон Бош вазири Шавкат Мирзиëев Фарғона вилоят кенгашининг навбатдан ташқари сессиясида Фарғона вилояти хокимининг янги ўринбосарини тақдим қилган ва Фарғона вилоят прокурори лавозимида ишлаб келган Баҳодир Пўлатов номзоди сессия иштирокчилари тарафидан мақулланган.\nБундан олдин Ўзбекистоннинг Бухоро¸ Навоий ва Сирдарë вилоятларига ҳам янги ўринбосарлар тайинланган эди.\nФарғона вилояти ҳокими янги ўринбосари ўзининг таржимаи ҳоли билан бошқа янги ўринбосарлардан фарқ қилади.\nЎзбекистон Президенти жорий йил 24 февралда имзолаган “Давлат бошқаруви ҳудудий органлари тузилмасини такомиллаштириш тўғрисида”ги фармони ортидан вилоят ҳокимларига ўринбосар тайинлаш жараëни давом этмоқда.\nХокимларга янги ўринбосар тайинлаш ҳақидаги президент фармони уларнинг жойлардаги мутлақ ҳукмронлигига чек қўйишни кўзлагани айтилади.\nФарғона виоятига тайинланган янги ўринбосар Ўзбекистонда 90- йилларда танилган “Болалар” гуруҳи продюсери ва солисти бўлгани билан бошқа мулозимлардан фарқланади.\n“Болалар” гурухи солисти Тохир Содиқов Озодлик мухбири билан суҳбатлардан бирида Баҳодир Пўлатовни “Тошкентдаги биринчи ди-жей” деб таърифлаган эди:\n– Агар мендан «Тошкентдаги биринчи ди-жей ким?» деб сўрашса, қўрқмасдан Баҳодир Пўлатов дердим. Саккизинчи синфдан бошлаб у билан бошқа мактабларга “гастролларга” чиқардик. Мусиқа қўярдик, бир томондан Баҳодир гапириб тураhди, мен куйлардим. Кейин Баҳодир Пўлатов гуруҳга продюсерлик қила бошлайди. Бир неча йиллар мобайнида “Юбилейный” спорт саройида кетма-кет ўтказилган аншлаг концертларнинг сабабчиси — Баҳодир Пўлатов. Биринчилардан бўлиб концертда декорация қуриш, поезднинг чиқиб келиши, экран қўйиш, бутун шаҳарга афиша ёпиштириш ғоялари Баҳодирники эди¸ дея эслаган эди Тоҳир Содиқов шу кунларда Фарғона вилоят ҳокимига “бўйсунмас” ўринбосар қилиб тайинланган дўсти ҳақида.\nФармонга айланган президент танбеҳи\nХалқ депутатлари Тошкент вилояти Кенгашининг 4 февралдаги сессиясида чиқиш қилган президент Ислом Каримов собиқ ҳокимни “оёғи ердан узилиб қолган” ва “босар-тусарини билмай қолган” дея танқид қилган эди.\nБу танқиддан 20 кун ўтиб “оёғи ердан узилиб қолган” ҳокимларни назорат қилишини кўзда тутган фармон чиқди ва “янги ўринбосар” ҳақидаги фармонининг ижроси устидан назорат Бош вазир Мирзиëев зиммасига юклатилди.\nФармонга илова қилинган жадвалда бевосита ҳокимга бўйсунадиган бешта ўринбосар ëнига битта бевосита бўйсунмайдиган ҳоким ўринбосари белгиланган.\nЖадвалда бешта хоким ўринбосари ҳокимга махсус ишорат билан боғланган.\nЯнги ўринбосар ва унинг котибияти акс этган катакча эса автоном ҳолатда боғлиқлик ишоратисиз тасвирланган.\nОзодлик билан исмини айтмасдан суҳбатлашган Ўзбекистон қишлоқ ва сув ҳўжалиги вазирлигидаги мулозимга кўра¸ вилоят ҳокимларигa “бўйсунмас” ўринбосар тайинлаш Ўзбекистон президентидан чиққан ташаббусдир.\nМардлик ва жасорат айёми – Ўзбекистон Президенти ва Олий Бош Қўмондон табриги\nШаҳрисабзда Қурбон Ҳайити байрами\nПрезидент Ислом Каримовнинг Наврўз байрамига бағишланган тантанали маросимдаги нутқи\nИслом Каримов Москвага келди


2021 йил январь ойида банклар орқали нақд пул айланмаси ҳажми 32,1 трлн. сўмни ташкил этди - Review.uz\n2021 йил январь ойи учун банклар кассаларига нақд пул тушумлари 17,0 трлн. сўмни, чиқим қилинган нақд пуллар 15,1 трлн. сўмни ташкил этди.\nМарказий банк 2021 йил январь ойида банклар орқали нақд пул айланмаси ҳажми 32,1 трлн. сўмни ташкил этгани ҳолда 2020 йил январь ойига нисбатан 7 фоизга ошди, дея хабар бермоқда.\n1-расм. Нақд пул тушумлари ҳажми ва таркиби динамикаси\n2-расм. Банклардан нақд пулдаги чиқимлар ҳажми ва уларнинг мақсадлари бўйича таркибий динамикаси\n3-расм. Банк карталарига келиб тушган маблағлар ва уларни нақдлаштириш ҳажмлари динамикаси\nЭслатиб ўтамиз, 2020 йилда банклар орқали нақд пул айланмаси ҳажми 360,1 трлн. сўмни ташкил этиб, бу кўрсаткич 2019 йилга нисбатан 25,4 фоизга ошган. Жумладан, банклар кассаларига нақд пул тушумлари 179,9 трлн. сўмни, ўз навбатида, чиқим қилинган нақд пуллар 180,2 трлн. сўмни ташкил этган эди.


Ахрол Рўзиев бошчилигида Жаҳон чемпионатининг техник конференцияси ўз ишини бошлади\n14 сентябрь, 2019, 04:32 217\nТеглар:Спорт курашлари | Жаҳон чемпионати\nНур-Султанда энг кўп лицензиялар ўйналади.\nБугун, Қозоғистоннинг Нур-Султан шаҳрида UNITED WORLD WRESTLING вице-президенти Ахрол Рўзиев бошчилигида 2019 йилги Жаҳон чемпионатининг техник конференцияси ўз ишини бошлади. Мазкур чемпионатда 2010 йилги Токио Олимпиадасига йўлланма берувчи энг кўп лицензиялар (108 та ) ўйналади.\nЭслатиб ўтамиз: 14-22 сентябрь кунлари Қозоғистон пойтахти Нур-Султон шаҳрида спорт курашлари (юнон-рим кураши, эркин кураш ва аёллар кураши) бўйича навбатдаги жаҳон чемпионати баҳсларида 27 нафар ўзбекистонлик спортчи қатнашади. Улардан 9 нафари эркин кураш, 10 нафари юнон-рум ва 8 нафари аёллар кураши бўйича баҳсларда иштирок этади.\nМухтор элчи спорт курашлари бўйича терма жамоамиз баъзасига ташриф буюрди\nУфа ўсмирлар ўртасидаги жаҳон чемпионатини қабул қилади\nСпорт курашлари бўйича жаҳон чемпионатида иштирок этувчи таркибимиз билан танишинг


«Иркут» Россиянинг янги йўловчи самолёти МС-21ни намойиш этди\n21:19 / 08.06.2016\nРоссиянинг Иркутск шаҳрида мамлакатнинг энг янги авиаишланмаси - МС-21 йўловчи самолёти тақдимоти бўлиб ўтди. Авиазаводда бўлиб ўтган тантанали маросимда, РФ бош вазири Дмитрий Медведев, унинг ўринбосарлари ҳамда саноат ва савдо вазири ҳам қатнашган.\nМС-21-300 самолётини ишлаб чиққан «Иркут» компанияси раҳбари Олег Демченконинг баёнот беришича, унинг илк парвози 2016 йил декабри – 2017 йил феврал ойларида бўлиб ўтади. 2018 йил охирига келиб, миллий сертификатни олиш ва янги ҳаво лайнерларини буюртмачига етказиб бериш режалаштирилган.\nМС-21-300 яқин-ўртамасофага парвоз қилувчи самолётлар туркумига киради. Унинг 300-моделидан ташқари, 165 йўловчига мўлжалланган МС-21-200 русуми ҳам бор. МС-21-300 эса, 211 нафар кишини манзилига етказа олади.\nКорпорация раҳбарининг сўзларига кўра, МС-21ни етказиб бериш бўйича 175 та «аниқ» ва 100та «эҳтимолий» буюртма келиб тушган. «Аэрофлот» компаниясининг ўзи 50та шундай самолёт харид қилиш истагини билдирган.


Каримов ваъдасини бажарибди...\n01 июл 2022, Тошкент вақти: 07:19\nЎзбекистонда маош олувчилар хорижий валютага ҳам бемалол чақса бўладиган даражада ойлик олиб яшаëтган экану¸ бундан ўзлари бехабар экан.\nТошкент расмийлари тарқатган маълумотга кўра, Ўзбекистонда октябр ойида ўртача иш ҳақи 300 минг сўмни ташкил қилган. Бу хабарни эшитиб¸ аксар ўзбекистонликлар ҳайрон қолмоқдалар.\nПрезидент Ислом Каримов сентябр ойидан бошлаб, Ўзбекистонда ўртача иш ҳақи 221 АҚШ долларига етишини ваъда қилган эди.\nРасмий иддаога қараганда¸ Ислом Каримов ҳақиқатдан ҳам сўзининг устидан чиқибди.\nРеал ҳаëтдачи¸ ҳақиқатан ҳам Ўзбекистонда ўртача маош 300 минг сўм¸ яъни 220 доллардан ошдими?\nҚашқадарёлик Санамжон опа вилоятдаги болалар боғчаларидан бирида хўжалик мудири лавозимида ишлайди. Санамжон опа Ўзбекистонда ўртача иш ҳақи 300 минг сўм экани ҳақидаги хабарни эшитиб, кулгусини яшира олмади.\n- 300 минг сўм. 300 минг сўмни энди милиция ходимлари олиши мумкин. 300 мингни ҳозир ўқитувчилар ҳам¸ тиббиëт ходимлари ҳам ололмайди, - деди Санамжон опа.\nХўжалик мудираси ўз ойлиги ҳақида ҳам гапирди:\n- Ойлигим 65 минг сўм. Қўлга тегадигани 50 минг¸ 52 минг атрофида. Энг яхши иш ҳақи оладиганники 100 мингдан ошади, - деди суҳбатдошимиз.\nСирдарёлик ўқитувчи Исроил Ризаев ўқитувчиларнинг ойлик маошлари ҳам 300 минг сўмдан анча паст эканлигини айтади.\n- Бунақа ойликлар умумтаълим мактабларида умуман йўқ. Чунки мен ўзим мана 26 йилдан бери ўқитувчилик қилиб келаман. Фақатгина бошланғич синф ўқитувчиларининг дарс соатлари икки соатга ортиқчалик қилади. Ўшаларнинг ойликлари 120 минг сўм. Лекин тўққизинчи синфгача дарс берадиган мутахассис ўқитувчиларнинг ойликлари ҳозирги кунда ўртача 50 минг¸ 60 мингни ташкил қилади, - деди Исроил Ризаев.\nЎзбекистон иқтисодиёт вазирлиги ва Ўзбекистон давлат статистика қўмитаси томонидан 21 ноябр куни маҳаллий матбуот орқали эълон қилинган маълумотда қайд қилинишича, ўтган йилга нисбатан ўртача ойлик тахминан 57,4 %, ўртача нафақа пуллари 71,7 %, аҳолининг реал пул даромадлари миқдори эса 24,4 % га ошган.\nЎзбекистонлик иқтисодчи Комрон Алиевга кўра, бу рақамларнинг ўқитувчилар синфига¸ врачлар ва маошини асосан давлат бюджетидан олаëтганларга алоқаси йўқ.\n- Фойда учун ишлайдиган ҳар хил акционерлик жамиятлари бор¸ фирмалар бор. Масалан¸ буларнинг маошларини каттароқ қилиб белгилаш имкониятлари бор. Мана шуларнинг ҳисобига ишлаëтганларнинг олаëтган ойлик маошлари 300 мингга борган бўлиши мумкин, - дейди Комрон Алиев.\nЛекин кўпчилик фикрича¸ мамлакатда ўз ҳисобидан кунини кўраётган хорижий ва маҳаллий фирма, ширкат, корхоналарда ишлаётганларнинг ойлик маошларини қўшиб ҳисоблаганда ҳам 220 долларлик ўртача ойлик маоши келиб чиқиши маҳол.\nЎзбекистон молия вазирлигида ишлаётган мутахассиснинг Озодлик радиосига билдиришича, бунда чет элларда ишлаб, электрон пул ўтказиш тизимлари, асосан “Вестерн Юнион” орқали ўзбекистонлик гастербайтерлар жўнатган маблағлар қўшиб ҳисобланган.\nЎзбекистонлик кузатувчи Тўрабек Сано фикрича, ўзбек расмийларининг “мамлакатда ўртача иш ҳақи 220 доллар”, деган даъвоси халқаро ҳамжамиятни алдаш учун қилинаëтган навбатдаги кўзбўямачилик.\n- Халқаро ҳамжамият олдида Ўзбекистон расмийларининг мажбурияти бор. Айнан шуларнинг бажарилаëтганини кўрсатиш учун хўжакўрсинга бўлса ҳам рақамларни бўрттириб кўрсатишган.\nЎзбекистон ҳукуматининг бошқа чораси қолмаган. Ўзбекистонни халқаро ҳамжамиятга тараққий этганлардан бири этиб кўрсатишнинг ягона йўлларидан бири шу.\nЎзбекистон иқтисодиëт вазирлиги ва расмийлар айтаëтган гапларнинг ҳаммаси бўрттирилган. 300 минг сўм ойликни ҳукуматни бошқарувда ушлаб турилишига ҳисса қўшаëтганлар олаëтган бўлиши мумкин, лекин муаллимлар¸ ҳамширалар¸ қурилишда ишлаëтганлар ва бошқа мутахассислар бу миқдорда ойлик олишолмайди, - деди Тўрабек Сано.


Ҳозир Афғонистондаги ижтимоий ҳаёт қандай? Қобул кўчаларидан фоторепортаж | Qalampir.uz\nҲозир Афғонистондаги ижтимоий ҳаёт қандай? Қобул кўчаларидан фоторепортаж\nБу қизиқ\t22 Октябрь 2021 20:29 13320\nАмерикаликлар кетди, Афғонистон ҳукумати қулади ва “Толибон” ҳаракати пойтахт Қобулни эгаллаб, Афғонистон Ислом Амирлигини тузди. Толиблар тузган ҳокимят молиявий инқирозларга дуч келди, қарзлари кўплиги сабаб баъзи давлатлар уларга электр энергияси еткизиб бермаслигини айтди. Ҳаракатнинг асосий даромади божхона ва солиқлардан тушадиган бўлиб қолди.\nОппоқ тўй либосидаги, лаблари қип-қизил келинларнинг кўчалардаги суратлари бўяб кетилди. Аёллар ёрқин рангли рўмолларини қорасига, либосларини узунига алиштирди.\nBBC'нинг ёзишича, Қобул ҳамон йўллар тиқилинч бўлган шаҳар. Банан ва олма ортилган ёғоч аравалар минғиллаб ўтиб туради, кўчаларда устига эски кийим кийган болалар бир-бири билан муштлашади. Очлик ва қийинчиликда яшовчи миллионлаб афғонлар учун ҳаётларида деярли ҳеч нарса ўзгармади. Эски тартибнинг қулаши ва янгисининг қурилиши асносида ўтаётган бу кунлар улар учун аввалгидан фарқли эмас.\nБугун QALAMPIR.UZ эътиборингизга "Толибон" буйруғи билан бошқариладиган Қобул кўчаларидан олинган фоторепортаж ва мамлакатдаги ҳозирги вазият ҳақида турли фактларни тақдим этмоқда.\nХалқаро валюта жамғармасининг охирги прогнозларига кўра, жорий йилда Афғонистон иқтисодиёти 30 фоизга қисқариши мумкин. Бу миллионлаб одамларнинг қашшоқлашиб кетиши ва аянчли гуманитар инқирозга олиб келиши мумкин.\nЧет эл активлари музлатилиши ортидан Афғонистонда нақд пул етишмаслиги юзага келди. Оқибатда озиқ-овқат маҳсулотлари ва ёнилғи нархи кескин қимматлашиб кетди.\nМиллионлаб одамлар мамлакатда қашшоқликда яшаяпти. Уларга ёрдам бериши мумкин бўлган Марказий банкнинг хорижий давлатлардаги 9 млрд доллар захиралари музлатилган.\nҚобул ҳали ҳам янги ҳаётнинг шаклланишини кутаётган шаҳар.\nОчлик Афғонистондаги кўплаб инқирозларнинг энг ёмони бўлиши мумкин.\nАйни вазиятда кўплаб давлатлар ва ташкилотлар Афғонистонга "терроризмни молиялаштириш"дан ўзларини тийиш учун пул ажратишни тўхтатганини маълум қилган.\n15 Январь 22:19 80276\n14 Январь 10:39 76993\n14 Январь 17:30 73891\n15 Январь 22:39 42199\n14 Январь 09:52 34438


Honor View 10 review: Huawei takes on OnePlus - ISLOM.INFO | ISLOM HAQIDA\nБир ҳадис шарҳи. Фарзни инкор қилиб бўлмайди\nПайғамбаримиз Муҳаммад алайҳиссаломнинг насронийларнинг каттаси Абулхорисга йўллаган машҳур мактублари.\nРамазон туҳфалари 3-кун\nХУМСОН ДАРСЛАРИ – 1\nБу дунё ҳаётини ҳам обод қилишга буюрилганмиз!\nУмар ибн Хаттоб р.а.: “Ватан севгиси бўлмаганда эди, шаҳарлар обод бўлмас эди”.\nТЕМУР ислом динини қабул қилди\nИлм улуғликка етаклайди


hidoyat.uz – “Мовароуннаҳр” нашриётининг сайти - ОМОНАТНИ АДО ЭТИШ – УЛУҒ ФАЗИЛАТ\nОМОНАТНИ АДО ЭТИШ – УЛУҒ ФАЗИЛАТ\nОмонатдорликнинг маъноси киши зиммасига юклатилган ҳар қандай вазифага масъулият билан ёндашиш, бу борада Аллоҳнинг олдида жавобгарликни ҳис этишдир. Расулуллоҳнинг (соллаллоҳу алайҳи ва саллам): “Барчангиз раҳбарсиз ва барчангиз раъиятга (қўл остингиздагиларга) масъулсиз. Имом ўз қавмига масъул. Эркак киши ўз оиласига масъул. Аёл киши эрининг уйига ва фарзандларига масъул. Хизматкор хўжайинининг молига ва унга топширилган нарсаларга масъул” (Имом Бухорий ривояти) деган ҳадиси шарифларида ҳам шу таъкидланади.\nБир одам иккинчисига ишонгани учун ўз пули ёки қимматбаҳо нарсасини омонатга қўяди. Агар омонатни олган шахс бу нарсани яхши сақлаб, уни эгасига камчиликсиз қайтарса, омонатни адо этган бўлади. Акс ҳолда у хиёнаткордир. Шу маънода оиламиз ҳам, жуфтимиз ҳам омонат! Энг буюк Омонатдор бизга ишониб топширган. Уларни асраб-авайлашимиз лозим. Акс ҳолда...\nЭркакнинг аҳли аёли олдидаги масъулият ва бурчлари: маҳр бериш, нафақа озиқ-овқат, кийим-кечак, уй-жой ва рўзғор анжомлари билан таъминлаш, яхши муомала қилиш, озор бермаслик ва сабр-қаноатли бўлиш. Ҳадиси шарифда Ҳаким ибн Муовия Қушайрийдан (розияллоҳу анҳу) ривоят қилинади: «Эй Аллоҳнинг Расули (соллаллоҳу алайҳи ва саллам), хотинларимизнинг зиммамиздаги ҳақи нима?» дедим. Шунда у зот: “Қачон таомлансанг, уни ҳам таомлантирасан, қачон кийим кийсанг (ёки мол касб қилсанг), уни ҳам кийинтирасан. Юзига урмайсан. Ҳақоратламайсан ва уйдан бошқа жойга ҳижрон қилмайсан”, дедилар» (Имом Абу Довуд ва Насоий ривояти).\nШу билан бирга, эрининг топганига сабр қилиш, ҳар қандай ҳолатда унинг ҳурматини жойига қўйиш, уй-жойидаги озодаликни сақлаб, мол-мулкини ўз ўрнида сарфлаш, ҳар бир ишида эрига итоатли бўлиш, фарзандларига яхши таълим-тарбия бериш аёлнинг бурчларидир.\nАна шу бурч ва мажбуриятлар тўлиқ бажарилгандагина омонатдорлик ўрнига қўйилган ҳисобланади. Бироқ бугун баъзи эркак ва аёллар ўзлари масъул бўлган ишларни унутаёздилар. Аниқроғи, бир-бирларига омонатдорлик нуқтаи назаридан қарамайдилар. Афсус шундаки, уларнинг ҳар иккови ҳам ўзини жабрдийда санайди. Бири ўз вазифаларини бажарганини миннат қилади, бошқаси бажарилмай қолиб кетаётган ишлардан норози... Бири ўз ҳуқуқлари “топталганини” ҳаммага эълон қилади, бошқаси жуфтининг итоатсизлиги учун жазо беришни истайди... Шу тариқа оилада осойишталик, унинг аъзоларида ҳаловат йўқ.\nАслида, эр хотинига, хотин эса эрига бир омонат.\nОмонатдорлик ҳисси йўқ киши имони мукаммал бўлмаслиги ҳадиси шарифларда баён этилган. Қуръони каримда омонатдорлик мўминнинг энг асосий сифатларидан экани таъкидланган: "Улар (мўминлар) (одамларнинг берган) омонатларига ва (ўзаро боғланган) аҳд-паймонларига риоя этувчидирлар" (Муъминун, 8).


Нотариус ҳузурида: Уй-жой ижара шартномасини тузишда қандай ҳужжатлар талаб этилади?\n15:21 / 18.03.2016\nУй-жой ижара шартномасини тузишда қандай ҳужжатлар талаб этилиши мавзуси бўйича энг кўп учрайдиган саволларга Тошкент шаҳри, Олмазор туманидаги 11-сон давлат нотариал идораси нотариуси Раҳимахон Жўраева жавоб берди. Бу ҳақда “Бекажон” нашри ёзган.\nҚандай ҳужжатлар талаб этилади?\n- Уйнинг ҳужжати;\n- Уй эгасининг паспорти;\n- Уй эгасининг СТИР (Солиқ тўловчининг идентификацион) рақами;\n- Никоҳ давомида олинган мулк бўлса, турмуш ўртоғининг паспорт нусхаси, нотариал розилиги, никоҳ ҳақидаги гувоҳномаси;\n- Ижарага берилувчи уйда нечта одам рўйхатга туришини аниқлаштирувчи (17-форма) ҳужжат;\n- Маҳалладан маълумотнома;\n- Ижарага олувчиларнинг паспорт нусхалари ҳамда СТИРни тасдиқловчи ҳужжати;\n- Баъзи ҳолларда ижарага олувчининг иж жойидан маълумотнома.\nУй-жойни ижарага бериш шартномаси муддати тугаса нима қилинади?\nАгар ижарага олувчи ўша хонадонда яшашни давом эттирмоқчи бўлса, аввалги шартномага қўшимча келишув тузилади. Бунда юқоридаги ҳужжатларнинг барчаси йиғилмайди, балки уй эгаси ва ижарага олувчининг ўзлари ҳамда уларнинг паспортлари керак бўлади. Қўшимча муддати тугаб, ижарага олувчи яна яшашда давом этмоқчи бўлса, у ҳолда уй-жойни ижарага бериш шартномаси янгитдан тузилиши керак. Уй-жойни ижарага бериш шартномаси беш йилдан ортиқ бўлмаган муддатга тузилади.\nШартномага ижарага олувчининг янги оила аъзоларини киритиш мумкинми?\nУй-жойни ижарага олувчи, шунингдек, унинг оила аъзолари бошқа фуқароларни оила аъзоси сифатида уй-жойни ижарага олиш шартномасига киритишни талаб қилишга ҳақли. Бундай вазият юзага келса, ижарага олувчи ижарага берувчи билан нотариусга бориб, янги оила аъзоларининг ҳужжатларини илова қилган ҳолда шарномага қўшимча тарзда киритилади. Фақат бунда қонун ҳужжатларининг жон бошига тўғри келадиган уй-жой майдони нормаси ҳақидаги талабларига риоя этилиши шарт.


Россиянинг МТС ширкати Ўзбекистон билан судлашмайдиган бўлди\nРоссиядаги йирик уяли алоқа оператори бўлган “Мобильные ТелеСистемы” ҳиссадорлик жамияти Ўзбекистон билан судлашмайдиган бўлди. Маълумотларга кўра, МТС ва Ўзбекистон ўртасидаги можарога томонларнинг қўшма аризасига кўра чек қўйилган.\nМТСнинг Ўзбекистондаги шўъбаси "Ўздунробита" 2012 йилнинг июль ойида ҳукумат қарори билан фаолиятини тўхтатган эди. Шундан сўнг МТС бу борада халқаро арбитражга арз қилган.\nМТС ва Ўзбекистон вакиллари шу йилнинг 31 июлида бир-бирига бўлган барча эътирозларни биргаликда ҳал қилиш ҳақида муроса битими имзолаганди. Бу эса МТСга Ўзбекистон ҳудудида ўз фаолиятини тиклаш учун имкон яратди.\nМуроса битими шартларига кўра, шу йил сентябрида Universal Mobile Systems номли қўшма корхона ташкил этилиб, ширкат ҳиссаларининг 50,01 фоизи МТСга, 49,99 фоизи эса ўзбекистонлик алоқачиларга берилди.\nЯнги ташкил этилган UMS уяли алоқа оператори декабрь ойи бошидан ўз фаолиятини бошламоқчи.


ЕХҲТ полиция миссияси Қирғизистон жанубига юбориладими?\n26 октябр 2021, Тошкент вақти: 10:13\nҚирғизистон жанубига Европада хавфсизлик ва ҳамкорлик ташкилоти полиция миссиясини киритиш масаласи ЕХҲТ ташқи ишлар вазирларининг Қозоғистонда ўтаётган учрашувининг диққат марказида бўлди.\nЕвропада хавфсизлик ва ҳамкорлик ташкилотига аъзо давлатлар Қирғизистон жанубидаги ЕХҲТнинг 52 кишилик полиция кучларини киритиш ғоясини қўллаб-қувватлаётган бўлса-да, ушбу масалада ҳозирча якуний қарор қабул қилинганича йўқ.\nЕвропада хавфсизлик ва ҳамкорлик ташкилоти полиция миссиясини Қирғизистон жанубига киритиш масаласи ЕХҲТ ташқи ишлар вазирларининг Қозоғистонда ўтаётган учрашувининг диққат марказида бўлди.\nУчрашувда нутқ сўзлаган ЕХҲТнинг жорий раиси Қозоғистон ташқи ишлар вазири Қанат Саудабаев Қирғизистон жанубига халқаро полиция миссиясини киритишга оид режанинг ЕХҲТга аъзо барча давлатлар томонидан тез орада расман маъқулланишига умид қилаётганини билдирди.\n- Бугун Қирғизистон ҳукумати талаби билан Полиция консултатив гуруҳини яқин фурсат ичида Ўш шаҳри ва Жалолобод вилоятига киритиш юзасидан қарор қабул қилиш жараёнини ниҳоясига етказмоқдамиз. Қирғизистондаги нотинч вазият нафақат Марказий Осиё давлатлари, балки минтақадан ташқарида жойлашган давлатларга ҳам салбий таъсир кўрсатиши мумкин, деди Қозоғистон Ташқи ишлар вазири Канат Саудабаев.\nЕХҲТ полиция миссияни қачон Қирғизистонга киритилиши ҳозирча қоронғулигича қолмоқда.\nЕХҲТ Ташқи ишлар вазирларининг Олмаотадаги учрашуви арафасида Германия ташқи ишлар вазири Гуидо Вестервелле ва унинг франциялик ҳамкасби Бернард Кушнер Ўш шаҳрига сафар қилдилар.\nҚирғизистон расмийларининг билдиришича, июн ойида мамлакат жанубида рўй берган тўқнашувлар чоғида 2500 дан ортиқ хонадон, хусусий тадбиркорларга тегишли 100 дан зиёд бино ва 10 га яқин маъмурий бино ёқиб юборилган ёки вайрон қилинган. Мамлакат жанубида рўй берган хунрезликлардан кўрилган иқтисодий зарар эса 71 миллион доллар атрофида экани айтилмоқда.\nЎшдан сўнг ЕИ мулозимлари Бишкекка сафар қилиб, бу ерда Қирғизистон ўтиш даври президенти Роза Ўтунбаева билан учрашдилар.\nБугун Олмаотада жарналистлар билан учрашган Германия ташқи ишлар вазири Гуидо Вестервелле Қирғизистон жанубида тинчлик ўрнатиш устивор вазифалардан бири эканини алоҳида таъкидлади. Унинг фикрича, Европада хавфсизлик ва ҳамкорлик ташкилотига аъзо давлатлар Қирғизистон жанубидаги ЕХҲТнинг 52 кишилик полиция кучларини киритиш ғоясини қўллаб-қувватламоқда.\n- Фикримча, ҳамкасбларимизнинг ҳам аксари айни фикрда. Бугун ушбу масалада қарор қила оламизми ёки йўқми - бирор нарса дея олмайман, бироқ полиция миссиясининг у ерга юборилишига шубҳа қилганимиз йўқ. Биз Қирғизистондаги вазиятни барқарорлаштиришимиз шарт ва бундан барчамиз манфаатдормиз, деди Германия ташқи ишлар вазири.\nАйни пайтда АҚШнинг олий мартабали расмийси ЕХҲТ полиция кучларини яқинда этник тўқнашувлар рўй берган Қирғизистон жанубига киритиш режасини қўллаб-қувватлади.\nЕХҲТ Ташқи ишлар вазирларининг Олмаота шаҳридаги учрашуви чоғида журналистлар билан учрашган АҚШ Давлат котиби ўринбосари Жеймс Стайнберг халқаро полиция миссияси Қирғизистон жанубида тинчлик ўрнатишга ва икки миллатни яраштириш уринишларига салмоқли ҳисса қўша олади, дея таъкидлади.\nКуни кеча халқаро эса Ҳюман Райт Уотч ташкилоти Қирғизистон жанубидаги вазиятни ўрганиб, Ўшга халқаро полиция кучлари киритилиш зарурлигини таъкидлаган эди.\nМазкур ташкилот ҳисоботида айтилишича, шу кунларда Қирғизистон қуролли кучлари июн ойида содир бўлган қонли низо юзасидан олиб бораётган амалиётлар чоғида фуқароларга нисбатан ноқоуний муносабатлар, жумладан, қийноқлар қўлланилганига оид 30 дан ортиқ ҳолат қайд этилган. Бу ҳолатларнинг барчасида асосан ўзбекларнинг жабрлангани айтилади.


ЎзА - Ёш рассомлар кўргазмаси\n05.02.2018 20:00 Чоп этиш версияси\nЁш рассомлар кўргазмаси\nЎзбекистон Бадиий академияси Икуо Хираяма халқаро маданият карвон саройида Республика ихтисослаштирилган санъат мактаб-интернати «Дизайн» гуруҳи ўқувчиларининг «Истеъдод» номли ижодий кўргазмаси очилди.\nЁш рассомларнинг ижодий фаолиятини рағбатлантириш мақсадида ташкил этилган кўргазмада ўн икки нафар 9-синф ўқувчисининг 50 га яқин ижодий иши намойиш этилди. Уларда юртимизнинг гўзал манзаралари, миллий урф-одатларимиз тасвирланган.\nШоҳиста Баҳодирова «Денгиз шаҳри» номли ишида ўз тасаввуридаги шаҳарчани чизган. Бу ишда ёш иқтидор эгасининг болаликка хос беғуборлиги сезилиб турибди. Аҳмаджон Шуҳратиллаевнинг «Нур», Камила Мязитованинг «Болалик» каби ишларида эса бахтли болалик, оила ва Ватанга муҳаббат туйғулари акс эттирилган.\nКўргазма 19 февралгача давом этади.\nГулноза Бобоева, Темур Мамадаминов (сурат), ЎзА


Дарснинг технологик картаси\nМавзу: Ижтимоий педагогик фаолиятда девиация Режа\nМисоллар билан муаммога ечим топиши 0-5 балл Гуруҳ аъзоларининг фаоллиги 0-5 балл Жами балл\nД евиация ва унинг турлари\n1-ўқув топшириқ “НИЛУФАР ГУЛИ” чизмаси - муаммони ечиш воситаси. Ўзида нилуфар гули кўринишини намоён қилади. Унинг асосини тўққизта катта тўрт бурчаклар ташкил этади.\nТизимли фикрлаш, таҳлил қилиш кўникмаларини ривожлантиради ва фаоллаштиради\nЎқув фаолиятининг натижаси\n1-ўқув топшириқ «Қандай» органайзерини тўлдиринг\n5-илова Оилалар билан олиб бориладиган ижтимоий педагогик фаолият мазмуни\nМавзу: Ижтимоий педагогик фаолиятда девиация\n2. Девиация концепциясида реабилитация, профилактика ва коррекция масалалари\nИжтимоий педагогик фаолиятда девиация тўғрисидаги билимларни шакллантириш.\nТалабаларга ижтимоий педагогик фаолиятда девиация тўғрисидаги билимларни эканлиги изоҳлаб берилди\n12 – 10 балл – «яхши». 9 – 6 балл – «қониқарли».\nДевиация ва унинг турлари\nДевиация — бу ижтимоий педагогик муаммо бўлиб, инсон рухий оламидаги, унинг атрофидаги мухитнинг ўзгариш холлари билан боғлиқ.Девиант хатти-харакат — бу психик соғлом шахслар томонидан меъёрий қоидаларни бузиш холларидир.\nДевиант хатти-харакат — бу кичик ижтимоий муносабатлар (оила, мактаб) хамда характер, жинсий ва ёш хусусиятлари жихатидан яқин кичик ижтимоий гурухларга хос ижтимоий меъёрлардан, хатти-харакатлар ва қоидалардан оғиш, чекинишнинг бир туридир.\nДелинквент хатти-харакат — девиант харакатлардан фарқли ўлароқ, улар вазият таъсирида эмас, балки юқоридаги каби ассоциаль харакатларнинг доимий характерга эга бўлишидир.\nКриминал хатти-харакат — бу жиноий жавобгарчиликка тортилишга ёши етган шахсларнинг хуқуқларга зид харакатлари бўлиб, улар устидан жиноий иш қўзғатилиш жараёнидир. Криминал харакатларга девиант ва делинквент харакатлар асос яратади.\nДевиация концепциясида реабилитация, профилактика\nхаракатларни вужудга келтирувчи биологик , психологик, ижтимоий-педагогик, ижтимоий-иқтисодий, маънавий-ахлоқий факторларфарқланади.\nДевиант хулқ-атворли болаларни реабилитация қилиш йўллари.\nТарбияловчи функция болани атроф мухитга киришиши таълим тарбия жараёнида адаптация, ижтимоийлаштириш жараёнини амалга ошришни кўзда тутади.\nИжтимоий реабилитация — болалар учун давлатнинг болаларга ғамхўрлиги.\nИжтимоий-реабилитацион функция. Рухий жисмоний нуқсонга эга болалар таълим-тарбияси махсус педагог томонидан амалга оширилади.\nДевиант хатти-харакатдаги болалар ва ўсмирларга нисбатан профилактика, реабилитация ва коррекция ишлари амалга оширилади.\n— бу бола шахсининг хуқуқи, хуқуқий статуйи, соҚлиги, ишга лаёқатсизлигини тиклашга қаратилган комплекс, кўп даражали, босқичли ва динамик тизимдир. У профилактика ва коррекция сингари аспектларни ўз ичига олади.\n— бу реабилитация тизимидаги шахснинг ривожланишидаги у ёки бу чекинишларни йўқотишга шарт-шароитлар яратишга қаратилган тадбирлардир. У кўпроқ ижтимоий мухит билан боғлиқдир.\n— бу хаётий чекинишларга учраган болалар ва ўсмирлар билан олиб бориладиган аниқ фаолият хисобланади.\nДевиация ва унинг турларини ўрганишнинг зарурияти нимада?\n) Фикрингизни баён этинг\n) Фикрингиз баёнига сабаб кўрсатинг\n) Кўрсатган сабабингизни исботловчи далил келтиринг\n) Фикрингизни умумлашти-ринг\nДевиант характерларнинг асосий сабаблари нима учун мавжуд?\nОта-оналари назоратисиз қолган болалар ва оилалар билан ижтимоий педагогик фаолият\n.Ота-оналари назоратисиз қолган болалар.\nОта-оналари назоратисиз қолган болалар ва оилалар билан ижтимоий педагогик фаолият тўғрисидаги билимларни шакллантириш.\nТалабаларга ота-оналари назоратисиз қолган болалар ва оилалар билан ижтимоий педагогик фаолият тўғрисидаги билимлар изоҳлаб берилди\nОта-оналар билан олиб бориладиган махсус амалий иш мазмуни нималардан иборат\nҚандай? Қандай? Қандай?\nuploads -> books -> 26622


10 июль, 2020, 17:53\nТеглар:Аёллар футболи | Локомотив\nАввалроқ “Локомотив-W” аёллар жамоаси жойлашган меҳмонхонада коронавирус инфекциясига чалинган фуқаро аниқлангани ва жамоа шу боис зудлик билан изоляцияга олингани ҳақида хабар берган эдик. Шу туфайли, Олий Лига 2-туридан ўрин олган “Бунёдкор-W” – “Локомотив-W” учрашуви бошқа муддатга қолдирилган эди. Шу куниинг ўзида жамоа коронавирус инфекцияси учун тест топширган ва жамоа жойлашган “Локомотив” меҳмонхонасида карантинга олинган.\nМаълум бўлишича, бугун жамоа вакилларидан олинган тест жавоблари эълон қилинган ва уларда вирус аниқланмаган. Шу боис, бугуннинг ўзида “Локомотив-W” клуби ушбу меҳмонхонадан тўлиқ таркибда Чирчиқ шаҳридаги "Zerom" меҳмонхонасига кўчиб ўтган. Жамоа айни дамда ушбу меҳмонхона яқинидаги “Кимёгар” стадионида машғулот ўтказишни режалаштирмоқда, - дея хабар берди ПФЛ матбуот хизмати.


Актриса Муножат Алимбоева отаси ўлмаслиги учун, боласининг ўлимига ҳам рози бўлган оғир кунлари ҳақида гапириб берди (видео) - 23 Сентября 2020 - Блог - WWW.SHERLAR.ORG - SMS SHERLAR, SEVGI SHERLARI, YANGI\nПонедельник, 26.10.2020, 01:41\nГлавная » 2020 » Сентябрь » 23 » Актриса Муножат Алимбоева отаси ўлмаслиги учун, боласининг ўлимига ҳам рози бўлган оғир кунлари ҳақида гапириб берди (видео)\nАктриса Муножат Алимбоева отаси ўлмаслиги учун, боласининг ўлимига ҳам рози бўлган оғир кунлари ҳақида гапириб берди.\nБу ҳақда актриса ЯшинТВга берган интервьюсида маълум қилди.\n40 кунлик фарзандим оғир касал бўлди. Даволаниб чиққач, бир кучли шифокордан сўраганимизда, «уруғингизда кимдадир шунақа ўпка-нафас олиш касаллиги бор, фарзандингга ҳам бу ўтган», деди.\nДадамга «дада, бизни авлодимизда кимнингдир ўпкаси ёмон экан, шу қондан ўтган экан» дедим. Дадам ёшликларида қаттиқ бронхит бўлган эканлар. Дадам бу гапимни юракларига қаттиқ олибдилар, касал бўлиб қолдилар. «Мендан ўтган касаллик», деб кўнгилларига олдилар, қаттиқ касал бўлиб қолдилар. Энди дадамни йўқотиб қўйишимиз мумкин бўлган хавф, хавотир фарзандимдан дадамга ўтди.\nМен бу пайтда «Тўмарис» ролига рози бўлиб, театрга борганман. Болам икки-уч ойлик бўлиб қолган.\nСпектаклда Тўмарис фарзандини Эрон шоҳи Кир олиб қўяди, «давлатингни бермасанг, фарзандингни ўлдираман», дейди. Ўшанда Тўмариснинг қалби ларзага келиб, йиғлайдиган жойи бор. Шунда мен ҳар куни шу сценарийни ўқиётганимда фарзандимни 40 кунлик чақалоқлигида қанақа йўқотаётганимни кўз олдимга келтирардим.\nТўмарис эрини ҳам йўқотган эди. Шу нарсаларни ҳаммасини кўз олдимга келтирардим. Фарзанд йўқотишнинг қанчалар азоблилигини кўз олдимга келтириб, шу сценарийни ўқирдим.\nБуёқда дадам касал бўлиб қолдилар. Энди ичимда «Майли, эй Худо, ўғлимни олгин-у, фақат дадамни қайтариб бергин. Фақат дадамга ҳеч нарса бўлмасин. Дадам ўтиб қолмасинлар. Мен ўғилни яна туғиб оларман, лекин отамни қаердан топаман? Отам ўтиб қолсалар ҳеч қачон қайтиб келмайдилар-ку?» деб ҳар куни, тун-у кун Худодан дадамни соғликларини сўрардим.\nАллоҳга беҳисоб шукр, дадам яхши бўлиб қолдилар. Лекин ўша кундан бошлаб, мен дадам учун қўрқадиган бўлиб қолдим. Озгина мазалари қочиб қолса ҳам, дадамни йўқотиб қўйиш хавфи доим миямда айланарди.\nҲозир ҳам дадамга бир нарса бўлса зириллайман. Ёмон бўлиб қоламан. Ҳамма фарзандим дер экан, ҳеч ким ота-онам демас экан. Ман фарзандимни олгин, лекин дадамни қайтариб бергин дейдиган ғалати инсон эканман. «Фарзандимни ол демасдан ҳам, отамни олиб қўймагин», десам ҳам бўлади-ку. Йўқ, мен шу гаровга кимнидир қўярканман. Бу яхши нарса эмас экан. Гаровга кимнингдир ҳаётини қўйиш керак эмас экан. Бу нарсаларни энди тушундим.\nМуножат Алимбоева, актриса ва хонанда\nМаълумот учун, актриса Муножот Алимбоева «Жайдари келин» спектакли билан машҳурликка эришган. Актриса «Онам билмасин», «Дадам билмасин», «Эр бермоқ, жон бермоқ» фильмлари ва бир қанча сериалларда ҳам турли даражадаги ролларни ижро этган.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 12 | Добавил: sherlarorg | Теги: #news, #ahborot, #Yangilik, #новости, #xabarlar, #Yangiliklar, #habarlar, #newsuz, #uznews | Рейтинг: 0.0/0


Ўзбекистон ИИВ ва вазирликнинг барча идоралари ходимлари, эндиликда, хориж киноларида кўрганимиз каби, эҳтиёж бўлганида фуқароларнинг транспорт воситаларидан фойдаланишлари мумкин. Бу Тошкент шаҳар ИИББда бўлиб ўтган матбуот брифингида маълум қилинди. Ушбу ҳолат ички ишлар хизматини тартибга солувчи қонуннинг 20-моддасида белгилаб қўйилган.\nБундан ташқари, маълум бир ҳудудда ёки турар жой биносида, хонадонда жиноятчи борлиги аниқланиб, унинг ҳатти-ҳаракати атрофдагиларга хавф солади, деб хулоса қилинса, ёхуд бирор ҳодиса туфайли ҳудудга масъул ички ишлар бўлими раҳбарининг оғзаки ёки ёзма буйруғи билан ўша жой ўраб олиниши мумкин.\nШу билан бирга, маълум қилинишича, қонунда ички ишлар бошқармалари Ўзбекистон ҳудудидаги барча ОАВлари хизматидан бепул фойдаланиш ҳуқуқига эгалиги қайд этилган.\nИИББ вакилининг сўзларига кўра, айни вақтда ички ишлар хизматига доир қонунга биноан қонуности ҳужжатлари ишлаб чиқилмоқда.\nфуқаро Тошкент ИИББ


Копенгаген дунёдаги «энг яшил» пойтахтга айланади...\n10.12.2019 13:11 0 1545\n«Euronews» Дания пойтахти Копенгагенни дунёдаги илк углероддан нейтрал пойтахт, дея таърифлади. Копенгаген ўз олдига оламшумул экологик мақсад қўйган. Муддати — 2025 йилгача. 17 йил аввал киришилган ушбу ташаббусга сармоядорларнинг 26 млрд. евро маблағлари тикилган.\nКопенгагенда барча бинолари кўп функцияли, фасадлари ҳаво ҳароратини бошқариб, ёмғир сувини йиғадиган бутун бошли эко-туманлар барпо этиляпти.\nУльрик Ларссен, шаҳарни режалаштириш бўйича маслаҳатчи:\n«Биз турган жой — автотураргоҳ томи. Бу ерда ўйин майдончаси бор. Энг пастки қаватида чиқиндилар ташланадиган жой бор, супермаркет ҳам ўша ерда. Замонавий кўп функцияли уйлар қандай бўлиши керак, деган саволга шу бинодан жавоб топасиз.\nКопенгаген лойиҳасида тикланувчи энергия манбаларидан фойдаланишга алоҳида урғу берилган.\nГрегуар Лори, «Euronews»:\n«2000 йилда бу шамол электр станцияси дунёда энг каттаси эди. Ҳозир у 60 мингта хонадонни электр қуввати билан таъминлаяпти».\nШаҳар маъмурияти яна иккита қўшимча станция қуриб, «яшил энергия»ни янада кўпайтирмоқчи.\nКопенгаген аҳолиси ва сайёҳларнинг 75 фоизи пиёда, велосипедлар ва жамоат транспортида ҳаракатланади. Сентябрь ойида шаҳарда метронинг янги тармоғи ишга туширилди. Бундан мақсад — йўллардаги автомобиллар сонини камайтириш орқали мусаффо ҳавони сақлаб қолишдир.\nХенрик Плугманн-Олсен, Копенгаген метроси директори:\n«Агарда сиз манзилингизга метрода етиб олсангиз, ҳавонинг СО2 билан ифлосланиши бир километрга 7 г.ни ташкил этади. Буни автомобиль билан таққосланг: улар бир километрга 130 г. заҳар чиқаради».\n2019 йилда Копенгаген метроси 65 миллион йўловчи ташиди. Янаги йилдан кўрсаткич икки бараварга ошиши кутиляпти.\nэкология шаҳарсозлик копенгаген


Чирчиқда Ўзбекистон чемпионати қизғин давом этмоқда / Olamsport.com\n15 окт 13:18\nТеглар : Оғир атлетикаЧирчиқ\nЧирчиқ шаҳрида жойлашган Ўзбекистон Давлат жисмоний тарбия ва спорт университетига қарашли оғир атлетика залида ушбу спорт тури бўйича мамлакат чемпионати қизғин давом этмоқда.\nАйни пайтгача ўтказилган беллашувлар давомида кутилганидек, терма жамоамизнинг етакчи спортчилари ўзларига билдирилган ишончни оқлашмоқда. Мусобақада Нигора Сувонова, Кумушхон Файзуллаева, Адҳамжон Эргашев каби етакчиларимиз қатори Зуҳра Отажонова, Жамила Панфилова, Ҳабибуллоҳ Амруллоев каби ёшларимиз ўз вазнларида ғалабани қўлга киритишди.\nЧемпионатда қизиқарли кечган курашлардан бири -81 кг вазн тоифасида кузатилди. Унда Рио-2016 Олимпия ўйинлари иштирокчиси Достон Ёқубов ҳамда Буэнос-Айрес-2018 ўсмирлар Олимпиадаси совриндори Муҳаммадқодир Тоштемиров ғолиблик учун кураш олиб боришди. Муросасиз кечган рақобатда Тоштемиров тажрибали рақибини ортда қолдиришга муваффақ бўлди.


Италия, Испания, Англия ва Голланидяда коронавирусга чалинганлар сони кескин ошиб кетди - Parstoday\nапрел 02, 2020 14:15 Asia/Tashkent\nКеча Италия давлати бу мамлакатда коронавирус инфекцияси оқибатида вафот этганлар сонини 13 минг нафардан ошганини эълон этди.\nИРНА тарқтган хабарга кўра, Италия давлати ўтган бир сутка ичида мамлакат бу вирусдан яна 727 ўлим ҳолатини қайд этилиши билан қурбонлар сонини 13 минг 155 нафарга етганини маълум этди. Рим давлати шунингдек бир сутка ичида мамлакатда 4 минг 782 кишида коронавирус аниқлангани билан мубталолар сонини 110 минг 574 киши деб қўшимча қилди.\nИспания Соғлиқни сақлаш вазирили ҳам мамлакат коронавирусга чалинганлар сонини 102 минг 136 нафарга етгани ва ўтган бир сутка ичида яна 864 кишина вафот этиши билан қурбонлар сонини 9 минг 53 нафар деб эълон этди.\nБританияда ҳам ўртга 24 соат ичида коронавирус натижасида яна 563 кишина вафот этиши билан қурбон ар сони 2 минг 352 нафарга етди. Айни пайтда Британияда 29 минг 474 киши коронавирусга мубтало бўлган.\nГолландия соғлиқни сақлаш масъуллари ҳам ҳозиргача мамлакатда вирус оқибатида 1 минг 173 кишини ҳалок бўлганини маълум этиб, мамлакатаа коронавиурс инфкекциясини юқтириб олганлар сонини 13 минг 614 кишига етганини баён этдилар.\nФранцияда бир сутка ичида 500 киши ҳалок бўлди


Oliy Majlis Senati yangiliklari – БЕЛЬГИЯ СЕНАТОРИ ЎЗБЕКИСТОНДА\nБЕЛЬГИЯ СЕНАТОРИ ЎЗБЕКИСТОНДА\nМамлакатимизга ташриф буюрган Бельгия қироллиги сенатори, «Бельгия — Ўзбекистон» парламентлараро ҳамкорлик гуруҳи раиси Ив Летерм 27 май куни Ўзбекистон Республикаси Олий Мажлиси Сенатида учрашув ўтказди\nМулоқот чоғида Ўзбекистон билан Бельгия ўртасидаги алоқалар кўплаб жабҳаларда, жумладан, парламентаризм соҳасида изчил ривожланиб бораётгани, бунда икки давлат раҳбарларининг учрашувларида эришилган келишувлар муҳим ҳуқуқий асос бўлиб хизмат қилаётгани алоҳида таъкидланди.\nУчрашувда икки томонлама муносабатларнинг ҳуқуқий асосини мустаҳкамлашда парламентлараро ҳамкорлик муҳим аҳамият касб этиши таъкидланди. Томонлар мазкур йўналишдаги алоқаларни янада ривожлантириш масалаларини муҳокама қилдилар. Меҳмонга Ўзбекистоннинг икки палатали парламенти фаолияти тўғрисида сўзлаб берилди.\n— Бельгия билан Ўзбекистоннинг ўзаро муносабатлари ҳар томонлама изчил ривожланиб бораётгани бизни қувонтиради, — деди Ив Летерм. — Ташриф асносида юртингиз тараққиёти йўлида амалга оширилаётган кенг кўламли ислоҳотлар юксак самаралар бераётганига гувоҳ бўлдик. Мамлакатларимиз ўртасидаги ўзаро манфаатли ҳамкорликни янада мустаҳкамлаш тарафдоримиз.\nШу куни бельгиялик меҳмон Тошкент давлат юридик институтида ҳам музокара ўтказди.\n(“Халқ сўзи” газетаси 2009 йил 28 май )


«ШЎРТАН»ДАН ҒАЛАБА ТОРТИБ ОЛИНДИ\nОлий лиганинг 22-турида “Шўртан” ўз майдонида “Навбаҳор” (Наманган) жамоасига мезбонлик қилди. Учрашувнинг дастлабки 20 дақиқаси жуда зерикарли ва қизиқарсиз ўтди. Тўғри, жамоамизда бу вақт оралиғида ҳисобни очиш учун баъзи вазиятлар яратилган эди, аммо Убайдуллаев ва Таранлар ушбу вазиятларни мантиқий якунига етказа билишмади. Убайдуллаевнинг зарбасига аниқлик етишмаган бўлса, Таран тепган тўпни рақиб дарвозабони қайтаришга эришди. Орадан кўп ўтмай меҳмонлар таркибида ўзгаришни амалга оширишди. Жароҳат олган Сардор Азимов ўрнига майдонга Дониёр Усмонов туширилди. Ушбу ўзгариш сабабми, ёки бошқами наманганликлар ўйини анча “жонланди”. Натижа ўзини кўп куттирмади ва “Навбаҳор” ҳисобни очишга эришди. 22-дақиқада, Жамол Отақуловнинг қўпол ҳаракатлари боис дарвозамиз томон жарима тўпи белгиланди. Ойбек Қиличевнинг 45 метрлардан белгиланган жарима нуқтасидан жамоадошларига хаводан ошириб берган тўпига Рўзимбой Аҳмедов боши билан зарба бериб, Туробовга имкон қолдирмади - 0:1. Ўтказиб юборилган голдан сўнг, жамоамиз ўз майдонида ўйнаётганини эсга олишди шекилли, ўйин назоратини ўз қўлларига олишга ҳаракат қилишди ва кўп ўтмай бу ўз самарасини кўрсатди. Лазиз Убайдуллаевнинг тўп узатишидан сўнг, жарима майдончасининг марказидан ёриб кирган Игорь Таран ҳимоячиларни алдаб, узоқдан зарба бериб, чиройли тарзда Асилбек Амоновни доғда қолдирди - 1:1. Урилган голдан руҳланган жамоамиз футболчилари, бирин-кетин хавфли вазиятларни амалга ошира бошлади. Аммо жамоамизнинг уринишлари ўзини оқламади. Бироқ, бўлим якунида, кутилмаган қизиқарли воқеа содир бўлди. Суннатилла Мамадалиевни тўхтатишга уринган рақиб дарвозабони жарима чизиғидан ташқарида тўпга қўли билан ўйнаб, бу ҳаракатлари учун огоҳлантириш олди. Натижада, белгиланган жарима тўпини Лазиз Убайдуллаев меҳмонлар дарвозасига жойлаб жамоамизни олдинга олиб чиқди - 2:1.\nИккинчи бўлимни ҳам кўтаринки руҳда бошлаган “оқ бўрилар” 54-дақиқа келиб ҳисобдаги фарқни ошириди. Тарандан тўпни қабул қилиб олган Мамадалиев, уни Жасур Холтўраевга узатди. Жарима майдончаси марказида икки ҳимоячи ўртасида қолиб кетган бўлишига қарамай, Жасур тўпга зарба берди ва гол - 3:1. Учинчи голимиздан сўнг, “Навбаҳор” таркибида ўзгаришларни амалга оширди. Кўп ўтмай, бу ўзгаришлар ўз самарсини берди. Босим ўтказишга уринган рақиблар иккинчи голини ҳам стандарт вазиятдан дарвозамизга киритишга эришди. Учрашувнинг 63-дақиқасида дарвозамиз томон белгиланган бурчак тўпини Ойбек Қиличев жамоадошларига етказиб берди. Бу вазиятда, боши билан аниқ ўйнаб қўйган Ғиёс Комилов ажралиб чиқди – 3:2. Учрашувнинг 67-дақиқаларида, жамоамиз ўйинини кучайтириш мақсадида, майдога Мамадалиев ўрнига Ғулом Раҳмонов туширилди. Бу орада, рақибларимизнинг бирин-кетин уюштирган ҳужумлари жуда хавфли чиқди. Рўзимбой Аҳмедов имкониятларини бир неча бор синовдан ўтказди. Баъзи вазиятларда унинг зарбасини Туробов қайтарган бўлса, яна баъзиларида унга аниқлик етишмади. 86-дақиқаларда дарвозамиз томон 35 метрлар чамаси узоқликдан жарима тўпи белгиланганди. Ушбу вазиятда тўпни қайтаришга ҳаракат қилган футболчиларимиз ҳаттоки дарвозабонимиз жиддий жароҳатлар олиши мумкин эди. Шундай бўлди ҳам. Обид Жўрабоевнинг ётган ҳолатига аҳамият бермаган бош ҳакам ўйинни давом эттирди. Натижада ушбу тушунарсиз ҳолатдан рақиблар самарали фойдаланишни эп кўришди ва ётган футболчининг устидан Рўзимбой Аҳмедов боши билан тўпни дарвозамиз томон йўллаб қўйди. Обид Жўрабоевга ёрдам кўрсатаётган Туробов тўпни ҳам қайтариб қолишга ҳаракат қилди, аммо у кечикди - 3:3. Таркибимизда мажбурий ўзгариш амалга оширилди. Жиддий жароҳат олган Жўрабоев ўрнига майдонга Маъруфхон Муродов туширилди. Ушбу адолатсиз вазиятдан тушкунликка тушган жамоамиз, ўйин сўнгига қадар эътиборни юқотганлари учун қаттиқ жазоланиши мумкин ҳам эди. Бундай имкониятлар Дониёр Усмоновда ҳамда Неманья Йовановичларда пайдо бўлганди. Учрашувга қўшиб берилган 3 дақиқа эса футболчиларимизга вазиятни ўзгартириш учун камлик қилди.\nШуни айтиб ўтиш лозимки, учрашувдан сўнг, кўплаб норозиликларни келтириб чиқарган бош ҳакам Олим Толибжоновнинг адолатсиз қарорлари ва нотўғри ҳаракатлари 2 баҳо билан баҳоланди.\nБош ҳакам Олим Толибжонов ва унинг ёрдамчилари - Александр Буров ҳамда Руслан Серазитдиновлар бутун ўйин давомида бирин-кетин қўпол хатоларга йўл қўйишди. Айниқса, иккинчи бўлимда бош ҳакам икки бор “Навбаҳор” жамоаси дарвозасига икки бор яққол пенальтиларни белгиламади. Бир гал ўнг қанотдан амалга оширилган ҳужум давомида “Шўртан” футболчиси тўпни жарима майдончаси ичига оширди. Лекин рақиб футболчиси тўпни қўли билан ўйнаса-да, вазиятга яқин турган бош ҳакам бу ҳолатга эътибор бермади. Кейинги ҳолатда ҳам жарима майдончаси ичига кириб борган Игорь Таран қўполлик билан тўхтатиб қолинди. Бу ҳам бош ҳакам томонидан эътиборга олинмади. Ён қанот ҳакамлари эса мос равишда - Александр Буров “Шўртан” футболчиларини аксарият тўғри юришларини “ушлаб” қолган бўлса, Руслан Серазитдинов эса рақиб жамоа футболчиларига кўп вазиятларда, яъни ўйиндан ташқари ҳолатларда йўл “очиб” берди. Учрашув якунлангач, назоратчи томонидан Олим Толибжонов салбий баҳога лойиқ кўрилди\nОлий лига. 22-тур. 21.09.2017й.\nҒузор “Марказий” ўйингоҳи. 1711 томошабин.\n“Шўртан” - “Навбаҳор” - 3:3 (2:1)\nҲакамлар: О.Толибжонов - 4,0, Р.Серезетдинов - 8,5, А.Буров - 8,4, А.Шукруллаев - 9.\nЎзПФЛ вакили – А.Иноятов.\nГоллар: И.Таран (28), Л.Убайдуллаев (45), Ж.Холтўраев (54) – Р.Аҳмедов (22,87), Ғ.Комилов (64).\nОгоҳлантиришлар: Ж.Холтўраев (60) - А.Амонов (45).


Зиёдулла Сафаровни табриклаймиз! / CHAMPIONAT.asia\n10:50Мхитаряннинг "Арсенал"даги биринчи машғулотидан фотогалерея 1 10:49Ўзбекистоннинг 2017 йилдаги энг яхши футболчиси “Бунёдкор”га ўтди 5 10:48Бугун 14:10дан бошлаб СПОРТ ТВда Ўзбекистон - Жанубий Корея учрашуви намойиш этилади 6 10:33Вьетнам халқи финалга чиқишни қандай нишонлади? ФОТОГАЛЕРЕЯ 45 09:55Антонио Конте: Жеко “Челси”да? Тўғриси, бундан хабарим йўқ 2 09:46Девлар ўлди, футбол қутилди 57 09:38МЮ тўхташ ниятида эмас. Жозе яна иккита ярим ҳимоячи билан шартнома имзолашни хоҳламоқда 11 09:23Диего Симеоне: Ҳаммасини ўз бўйнимга оламан 3 09:08МЮ Артуро Видалга қизиқиб қолди 6 08:50Мората “Челси”да Азарнинг ўрнини ким боса олиши мумкинлигини айтди 7 08:33Ҳарри “Реал” оромини ўғирлади. Клуб Кейн трансферига 450 миллион евро сарфлашга тайёр 17 08:15Андреа Пирло: Италия футболи бутунлай ўзгариши шарт 2 08:00Расман “Челси” ҳимоячиси “Ньюкасл”га ўтди 3 07:41“Челси”нинг собиқ футболчиси АПЛга қайтиши мумкин 4 07:25Етти ой деганда у қайтди. Марко Ройс жароҳатидан тузалди 12\nЗиёдулла Сафаровни табриклаймиз!\n12 мар 19:31\n“Насаф”нинг мухлислар клуби фаоли, voha.uz сайтининг жонкуярларидан бири, ашаддий футбол мухлиси - Зиёдулла Сафаровнинг бугун таваллуд айёми куни.\nФутбол деса, барча ишини ишини йиғиштириб, стадионда ҳозир бўладиган бу инсон "Насаф" мухлислар клубида ҳам энг фаол аъзолардан бири ҳисобланади. Бир қарашда худдики бу инсоннинг футболдан бошқа ташвиши йўқдек.\nАслида юрист бўлиб, иши бошидан ошиб турган бўлса ҳам, мухлислар ташвиши унинг шахсий ташвишидан доимо устун туради.\nЗиёдулла Сафаровнинг шунингдек сайтимиз фаолияти давом этишида ҳам ўз ўрни бор.\nФурсатдан фойдаланиб, барча "Насаф" мухлислари ва сайтимиз номидан Зиёдулла Сафаровни бугунги таваллуд айёми билан самимий муракбод этамиз. У кишига мустаҳкам сиҳат-саломатлик, узоқ умр ва бахт саодат тилаймиз! Футбол доимо ҳамроҳингиз бўлсин! Севимли "Насаф" жамоангизни чемпионлик шоҳсупасига кўтарилганини кўриш насиб этсин деймиз! Вояга етказаётган фарзандларингизни камолини кўриш ҳам насиб этсин! Доимо соғ ва омон бўлинг!\nБир гуруҳ воҳалик футбол мухлислари номидан voha.uz сайти.


Арманистон терма жамоаси ўқув-машғулот йиғинини бошлади / Olamsport.com\n07:43ESPY Awards. Хабиб энг яхши ММА жангчиси номинациясига даъвогар\t0 07:22Ўзбекистон стол тенниси федерацияси "Олимпия куни" муносабати билан мусобақа ўтказди ФОТОГАЛEРEЯ\t0 07:01Украина вазифани уддалади\t0 20:33Токио-2020да лотерея билетлари ўйналади\t0 20:03Давид Луис ПСЖга қайтиши мумкин\t0 19:41Сен-Пьернинг мураббийи Конор Макгрегорга маслаҳат берди\t0 19:20Бу қизиқ! Панжара ортида жиловланган темир муштлар\t0 18:51Арина Соболенко Истбурндаги турнир стартини ғалаба билан бошлади\t0 18:25Омар Моманидан карикатура: Бугун Зинедин Зиданнинг туғилган куни\t0 18:02Магомед Анкалаевнинг навбатдаги рақиби маълум 4 17:41Чемпионликка асосий даъвогар чехиялик "Самурай" UFCдан жанг талаб қилмоқда\t0 17:20Зубайра Тухугов машғулотларга қайтди + ФОТО\t0 16:59Кроос: "Рамос "Реал"га қайтади"\t0 16:38Спортчилар ижтимоий тармоқларда\t0 16:20UFC чемпиони россиялик жангчини ўзига рақиб сифатида кўрмоқда\t0\n02 авг 07:28\nАрманистон терма жамоаси ўқув-машғулот йиғинини бошлади\nТеглар : Юнон-рум курашиСпорт курашлариАрманистон\nЮнон-рим кураши бўйича Арманистон терма жамоаси тоғли Цахкадзор шаҳрида икки ҳафталик ўқув-машғулот йиғинини бошлади.\nТерма жамоа аъзолари тўлиқ таркибда COVID учун тест топширишган. Ҳеч бир курашчи ва мураббийда коронавирус аломатлари аниқланмаган. Бу маълумотни Арманистон спорт курашлари федерацияси бош котиби Араик Багдадян ҳам тасдиқлади.\nТаъкидлаш жоиз, икки ҳафта аввал коронавирус учун ўтказилган тестда уч нафар курашчининг натижаси ижобий чиққанди. Такрорий тест эса ҳаммаси жойида эканлигини кўрсатди. Тўрт ойлик танаффусдан сўнг ўтказилаётган машғулотда жами 30 киши иштирок этмоқда.\nБелбоғли кураш. Қўрғонтепада Ўзбекистон чемпионати ўтказилди 0\nУлар Токиога боришади: Эркин курашчимиз Жавраил Шапиев 0\nҚозон, сариқ сабзи бўлмаса бўлмас, Спалада ўзбекча палов тайёрланди + ФОТО 0


Хитойда аёл ҳайдовчилар учун кенг автомобиль тураргоҳлари яратилди\n16:24 / 02.06.2016\nХитойнинг Чжэцзян ва Цзянси провинцияларида аёл ҳайдовчиларга мўлжалланган махсус автотураргоҳлар ташкил этилди. 370тача автомобиль турар жойларини пушти рангли бўёқ билан белгилаб чиқилди. Бу ҳақида Mashable хабар қилди.\nБу автомобиль турар жойлари провинция ҳудудида жойлашган бошқа автотураргоҳлардан икки баробар кенг. Ҳукумат гўзал жинс вакилларининг транспорт воситаларини жойлаштириш жараёнини енгиллаштириш мақсадида шундай қарор чиқарди.\nЛойиҳа раҳбари Пань Чжужэннинг маълум қилишича, бундай махсус жойларнинг яратилиши аёлларнинг машиналарини жойлаштиришда мунтазам муаммоларнинг юзага келиши натижасида рўй берди. Бундай чоралар автотураргоҳлардаги тартибсизликдан халос бўлиш имконини беради.


Мен ичимда ҳасад қиламан. Бундан қандай қутилсам бўлади?\n00:00 / 04.02.2007 | eski savollar | 3264\nШайх жаноблари, беайб Аллоҳ. Лекин мен биров нарса олганда ёки иши юришганда гап учида қуллуқ бўлсин дейману лекин ичимдан айтмайман. Мени ишим юришмай бошқа оғайнимнинг иши юришса мен қизариб кетаман. Худди уялаётгандай. Бу нима ҳазрат? Агар бу ҳасад бўлса, ундан қутулиш йўлини ёки чорасини айтмасангиз мен қийналяпман. Аллоҳ учун ёрдам беринг.\nҲар бир мўмин мусулмон банда ҳазир бўлиши лозим ва лобудд бўлган қалб хасталикларининг бири ҳасаддир.Ҳасад сўзи луғатда арчиш ва шилиш маъносини билдиради. Чунки ҳасад қалбни арчади ва шилади. Уламолар, ҳасад-бировга етган неъматга рашк билан қараш ва ўша неъматнинг ўз соҳибидан кетиб, ҳасадчига етиб келишини қаттиқ хоҳлашдир, дейдилар. Ҳаётнинг энг майда икир-чикирларидан тортиб энг баланд чўққиларигача ҳар нарсада ҳасад бордир. Агар инсон бошқа бир кишига етган неъматдан севиниб, ўша неъматни ўз эгасида барқарор бўлишини хоҳлагани ҳолда, ўзига ҳам берилишини тиласа, ҳавас қилган бўлади. Ҳасад катта гуноҳдир. Ҳавас эса, гуноҳ саналмайди. Чунки, ҳасадчи бировга ёмонликни раво кўради, ҳавасчи эса, бировга етган яхшиликдан хурсанд бўлади ва ўзига шу каби неъматнинг берилишини орзу қилади. Аллоҳ таоло бир қанча оятларда ҳасадни қоралаган ва ҳасадчининг ҳасадидан паноҳ сўрашга чақирган. Аллоҳ таоло «Нисо» сурасида: «Ёки Аллоҳ одамларга Ўз фазлидан берган нарсаларга ҳасад қилмоқдаларми?» деган (54 – оят). Аллоҳ таоло «Фалақ» сурасида: «Тонг Роббисидан паноҳ сўрайман. У яратган нарсалар ёмонлигидан. Ва кириб келган қоронқулик ёмонлигидан. Ва тугунларга дам солувчилар ёмонлигидан. Ва ҳасад қилган ҳасадчининг ёмонлигидан, деб айт», деган (1 – 5 – оятлар). Исломда бошқа маънавий жиноятлар қатори ҳасад қам қаттиқ қораланади ва катта гуноҳ ҳисобланади.\n«Пайғамбар соллаллоҳу алайҳи васаллам: «Мўмин банданинг ичида Аллоҳнинг йўлидаги (амалда ютилган) чанг ва жаҳаннамнинг олови жамъ бўлмайди. Бир банданинг ичида иймон билан ҳасад жам бўлмайди», дедилар».\nИбн Ҳиббон ривоят қилган.\nУшбу ҳадиси шарифда икки турли нарса бир банданинг қалбида жам бўлмаслиги хабари берилмоқда.\nБиринчиси: Аллоҳнинг йўлида иш қилиб, шу аснода чанг ютган одамнинг ичига жаҳаннамнинг олови кирмаслиги, яъни ўша одам жаҳаннамдан озод бўлиб жаннат аҳлидан бўлишлигидир.\nИккинчиси эса, бир банданинг ичида иймон билан ҳасаднинг жам бўлмаслиги. Демак, иймон билан ҳасад худди олов билан сувдек бир-бирига тамоман зид нарсалар экан. Бири бор жойда иккинчиси бўлмас экан. Бошимизга етган ва етаётган бало-офатлар бекорга эмаслигини шундан тушуниб олсак ҳам бўлади.\n«Расулуллоҳ соллаллоҳу алайҳи васаллам: «Ҳасаддан сақланинг! Чунки ҳасад яхшиликларни худди олов ўтинни егандек, еб юборади», дедилар».\nУшбу ҳадисдан ҳасадчи инсоннинг қилган савоб ишлари бўлса, бекорга чиқиши ҳамда умуман ҳасад бор жойда яхшилик қолмаслигини тушуниб оламиз. Пайғамбаримиз соллаллоҳу алайҳи васаллам ҳасадни худди зарарли оловга ўхшатмоқдалар. Ёнғин чиққан ерда олов ҳамма нарсани еб битирганидек, ҳасад ҳам аввало ҳасадчининг ичини куйдиради. Кейин аста аланга олиб, йўлида нима яхшилик бўлса, ҳаммасини куйдириб битиради. Шунинг учун ҳам ҳасадчи шахсга эътибор билан назар солсангиз, унда ҳеч бир яхшилик аломатларини тополмайсиз. Ҳасад тарқалган жамиятда ҳам худди шу манзаранинг ўзини кўрасиз. Ҳасадчилар жамиятида яхшиликдан асар ҳам қолмайди.\nЗомрата ибн Саълабата розияллоҳу анҳудан ривоят қилинади:\n«Пайғамбар соллаллоҳу алайҳи васаллам: «Модомики ҳасад қилишмаса, одамлар яхшиликда бардавом бўладилар», дедилар».\nДемак, ҳасад қилишса, ораларидан яхшилик кўтарилар экан. Одамлари орасидан яхшилик кўтарилганда жамиятнинг ҳалокатга дучор бўлиши шубҳасиздир! Ҳасаднинг инсонлар ва жамият учун нақадар даҳшатли хатар эканлигини муҳаддисларимиз Абдуллоҳ ибн Каъбдан (у киши ўз оталаридан ривоят қилганлар) ривоят қилган ҳадисдан билиб олишимиз мумкин. Каъб ибн Молик розияллоҳу анҳудан ривоят қилинади: «Пайғамбар соллаллоҳу алайҳи васаллам: «Молга ҳирс қўйиш ва мусулмон кишининг динига ҳасад қилиш қўрадаги қўйлар томон қўйиб юборилган икки оч бўридан ҳам ёмонроқдир», дедилар».\nТермизий ва Аҳмад ривоят қилган.\nУшбу ҳадиси шарифда, молга ҳирс қўйиш ва ҳасаднинг қанчалик хавфли эканлигини сиз билан бизнинг тасаввуримизга янада яхшироқ сингдириш учун, мазкур ўхшатиш ишлатилмоқда. Бу икки хавфли жиноят қўй қўрасига қўйиб юборилган икки оч бўрига қиёсланмоқда. Одатда, оч бўри қаттиқ қўриқлаб турилган қўйларни ҳам ўлдириб, еб кетади. Аммо икки оч бўрини қўрага қамалган қўйлар ичига қўйиб юборилса-чи? Қўй бечораларнинг ҳоли нима бўлиши аён: оч бўрилар уларнинг ҳаммасини бирма-бир ҳалок қилади. Молга ҳирс қўйиш ва ҳасад, жамият ичига қўйиб юборилган икки оч бўри каби, жамиятни ҳалокат сари бошлайди. Молга ҳирс қўйиш оқибатида, одамлар Худога бандаликдан чиқиб, молу-дунёнинг бандасига айланади. Молу-дунё нимани амр қилса, шуни бажарадиган бўлиб қолишади. Мол-дунё эса, ўзига ҳирс қўйган одамни ҳеч нарсадан қайтмасликка амр этади. Оқибатда унга банда бўлган шахс барча гуноҳлар ва ёмонликлардан тап тортмайдиган бўлиб қолади.Мусулмон кишининг динига ҳасад қилиш асли ёмон нарса бўлган ҳасаднинг энг ёмон турларидан биридир.\n«Пайғамбар соллаллоҳу алайҳи васаллам: «Ҳасад эгаси мендан эмас», дедилар».\nЯъниким,ҳасадчи менинг умматим эмас, деганларидир. Ўзини билган одам учун бундай ҳолга тушишдан ҳам ортиқроқ бадбахтлик йўқдир.\n1.Ҳасад Аллоҳ таолонинг ғазабига сабабдир.\n2.Ҳасадгўйнинг қалби ҳасратга тўла бўлади.\n3.Ҳасад эгасининг мартабасини паслатади.\n4.Ҳасадчини одамлар ёмон кўради.\n5.Ҳасад неъматнинг заволига сабаб бўлади.\n6.Ҳасад катта ёмонликларнинг манбасидир.\n7.Ҳасад жамиятни бузувчи чўқмордир.\n8.Ҳасад ахлоқсизликнинг аломатидир.\nҲар бир инсон бошқа маънавий жиноятлардан қутула бориш баробарида, ҳасад каби катта маънавий жиноятдан қам қутулиши шарт. Ўшандагина элу юртимизда бирор яхшиликдан умид қилсак бўлади. Ҳар биримиз ҳасаддан фориғ бўлиб, қалбимиз тоза ҳолга келиб, қуйидаги ҳадисда зикр қилинган саодатманд саҳобий розияллоҳу анҳу даражасига етишишга ҳаракат қилишимиз лозим.\n«Расулуллоҳ соллаллоҳу алайҳи васаллам билан бирга ўтирган эдик. У зот:«Ҳозир ҳузурингизга аҳли жаннатлардан бир одам чиқади», дедилар. Ансорийлардан, соқолидан таҳорат суви оқиб турган, чап қўлида ковуш тутган киши чиқиб келди. Эртасига Пайғамбаримиз соллаллоҳу алайҳи васаллам айни гапни айтган вақтларида, яна ўша одам кечаги ҳолида чиқиб келди. Учинчи куни ҳам худди шу ҳолат такрорлангач, Расулуллоҳ соллаллоҳу алайҳи васаллам ўринларидан туриб, мажлисдагилар тарқалганида Абдуллоҳ ибн Амр ҳалиги одамга эргашиб борди-да: «Отам билан орамиздан гап ўтиб қолиб, уч кунгача унинг олдига кирмасликка қасам ичган эдим. Агар маъқул топсангиз, менга шу муддат ўтгунча уйингиздан жой бериб туринг», деди. У одам «Хўп» деб жавоб берди. Ҳазрати Анас ривоят давомида шундай дейдилар: «Абдуллоҳ, ўша уч кеча у билан бирга тунаганини, у одамнинг кечалари ҳеч бедор бўлмаганини, гапириб юрар эди. Агар у одам безовта бўлса, ўрнида ағдарилиб ётар ва бомдодгача Аллоҳни зикр қилиб, такбир айтиб чиқар экан. Абдуллоҳ яна шуларни айтган экан:«Аммо ундан фақат яхши гапларни эшитдим. Уч кеча ўтгандан сўнг унинг амали ҳеч нарса эмас экан, деган фикрга келай дедим. Унга:«Эй Аллоҳнинг бандаси! Отам билан орамизда ҳеч гап ўтгани йўқ. Мен Расулуллоҳ соллаллоҳу алайҳи васалламдан уч марта: «Ҳозир ҳузурингизга аҳли жаннатлардан бир киши келади», деган гапни эшитдим. Уч марта ҳам сен чиқиб келдинг. Сенинг ҳузурингдан жой олиб, қиладиган амалларингга назар солиб, сенга иқтидо қилиш орзусида эдим. Аммо каттароқ бир иш қилганингни кўрмадим. Расулуллоҳ соллаллоҳу алайҳи васаллам айтган гапларга сени нима эриштирган?» деб сўрадим. У эса:«Ўзинг кўрган нарсадан бошқа ҳеч нарса йўқ», деди. Қайтиб кетаётганимда у мени ёнига чақириб:«Ўзинг кўрган нарсалардан бошқа ҳеч нарса йўқ. Фақат, мен қалбимда мусулмонлардан бирор кимсага гина-кудурат сақламайман. Ҳеч кимга, унга Аллоқдан етган яхшиликка нисбатан ҳасад қилмайман», деди.«Сени ўша мақомга етиштирган шу хислатинг экан. Ана шунга биз тоқат қила олмаймиз», дедим», деди Абдуллоҳ ибн Амр Аҳмад ва Насаий ривоят қилган.\nҲақиқатан ҳам, инсонлар қалбида ўзгаларга нисбатан ҳасад бўлмаслиги улуғ фазилатдир. Чунки, бундай одамдан ҳеч бир ёмонлик чиқмайди. Аллоҳ барчамизни ҳасадгўйликдан сақласин! Элу юртимизни бу оғир дарддан Ўзи қутқарсин! Омин!\nҲасаднинг бир неча сабаблари бор. Уламоларимиз мазкур сабабларни ўрганиб чиқиб асосийлари олтита эканини таъкидлаганлар. Уларни қисқача ўрганиб чиқамиз:\n1.Душманлик ва ёмон кўриш.Бу ҳасаднинг энг кучли сабабларидан биридир. Икки киши бирор сабабга кўра уришиб қолишлари ва ораларидан келишмовчилик чиқиб бир – бирини ёқтирмай қолишлари мумкин. Ғазаби чиққан одам ўзининг душманига нисбатан қалбида кек сақлаб қолса, у ҳасадга айланади. Душманига ўзи етказа олмаган зарарни замондан кута бошлайди. Агар душманига бирор ёмонлик етса хурсанд бўлади ва Аллоҳ таолонинг Ўзи менга ёмонлик қилгани учун уни жазолади дейди. Мабодо душманига неъмат етса унинг мақсадига тескари бўлгани учун хафа бўлади. Ҳасади яна ҳам зиёда бўлади. Мазкур неъматни ёмон кўрган одамидан кетишини истайди ва шу мақсадда иш ҳам олиб боради.\n2.Кўра олмаслик. Баъзи одамларда бошқанинг ўзидан устун бўлишини кўра олмаслик одати бўлади. Ана шу нарса ҳам ҳасаднинг сабабларидан биридир. Одатда бировни ўзидан паст санаб, уни одам ўрнида кўрмай, назар писанд қилмай юрган бўлади. Доимо ўша одам унга қарам бўлишини ва ялиниб туриши истайди. Бирдан қараса ҳалиги одамга неъмат етибди. Ҳасадчининг хаёли бошидан учади. Ўзини қўйгани жой топа олмай қолади. Ҳасади ўзини кўрсатади.\n3.Кибр. Мутакаббир одамлар ўзидан паст саналган кишиларни доимо масхара қилиб, ерга уриб, олдиларида мақтаниб, сал нарсага керилиб юрган бўладилар. Шунинг учун улардан паст одамларга неъмат етганига чидай олмай ҳасад қилишга ўтадилар.\n4.Мақсадига эришолмай қолишдан қўрқиш. Бу ҳолат бир мақсадга эришиш учун ҳаракат қилаётган шахслар орасида бўлади. Улардан бири кўзланган мақсадга эришиш йўлида неъматга сазовор бўлса, бошқаси ҳасад қилади. Қўполроқ мисол келтирадиган бўлсак, худди кундошларга ўхшаган бўлади.\n5.Мансабпарастлик ва шуҳратпарастлик. Бунга маълум бир соҳада тенги йўқ бўлишни орзу қилган шуҳратпараст мисол бўлади. Агар унга дунёнинг нариги бурчида сенга тенг келадиган одам чиқибди дейилса, ўшани йўқ бўлишини орзу қилади.\n6. Одамларга яхшиликни раво кўрмайдиган табиати бузуқ шахс ҳасадчи бўлади. Ўзига ҳеч алоқаси бўлмаса ҳам бировга неъмат етишини кўролмайди. Ўз – ўзидан ҳасад қилаверади. ҲАСАДНИНГ ДАВОСИ\nМаълумки, ҳасад энг оғир қалб хасталикларидан биридир. Қалб хасталикларини эса, фақат илм ва амал билангина даволаш мумкин. Ҳасадни илм билан даволаш қуйидагича.\nАввало ҳар бир киши ҳасад ўзининг дину дунёсига кони зарар эканини яхши англаб етмоғи лозим. Шу билан бирга у ҳасад қилинган одамнинг на динига ва на дунёсига зарар етказа олмаслигини ҳам тушиниш керак. Балки, у фойда олади.Агар охиратга, ундаги ҳисоб китобга иймонни бир тарафга қўйиб туриб, ақл юзасидан иш тутганда ҳам ҳасадга ўрин йўқ. Чунки ҳасадчи ўз ҳасади туфайли ич ичини ейди, қалби дард аламга тўлади. Аммо бирор фойда кўрмайди.Неъмат ҳасад қилинган одамдан сизнинг ҳасадингиз туфайли заволга учрамайди. Қандай қилиб дейсизми? Унга неъматни Аллоҳ таоло берган ва Аллоҳнинг Ўзи белгилаган муддатгача давом этади. Бировнинг ҳасади туфайли неъмат тугаб қолмайди. Охиратда унга зарар етмаслиги аниқ. Чунки, неъмат етгани ёки сизнинг ҳасадингиз унга гуноҳ бўлиб ёзилмайди. Балки, ҳасадингиз сабабли мазлум бўлгани учун фойда олиши ҳам турган гап. Бу дунёда унинг фойда олиши сизнинг жизғанак бўлишингиздандир. Чунки одамларнинг хурсандчилигининг сабабларидан бири душманнинг азобланишидир.Юқорида зикр қилинган нарсаларнинг барчаси ҳасадчи ўзига ўзи душман ва душманига дўст эканини кўрсатади. Бу худди душманини қатл қилиш учун тош отаётган одамга ўхшайди. Биринчи тошни отганда душманига тегмай ўзига қайтади ва ўнг кўзини кўр қилади. Унинг аччиғи яна ҳам аланга олиб иккинчи тошни отади. Иккинчи тоши ҳам мўлжалга тегмай ўзига қайтади ва чап кўзини ҳам кўр қилади. У ғазаб отига миниб учинчи тошни отади. Тош қайтиб келиб ўзининг бошини ёради. Душмани эса соппа соғ, кулиб уни томоша қилиб турибди.Ушбуларни тафаккур қилган одамнинг қалбида ҳасад олови сўниши турган гап.Ҳасадни амал билан даволаш қуйидагича. Бунда ҳасад дардига мубтало бўлган шахс ҳасади унга қайси амални буюрадиган бўлса, ўшанинг аксини қилиши лозим бўлади. Мисол учун унга душманини ёмонлашни амр қилмоқда, у уни мақташга ўтсин. Ҳасади унга мутакаббирлик қилишни тавсия қилмоқда, у унга тавозуъ кўрсатсин. Салафи солиҳлардан кўплари ўзини ғийбат қилган шахс ҳақида хабар эшитса, унга ҳадялар юборар эдилар.\nАгар қизингиз мен билан кетмаса у билан яшамайман деб қасам ичиш?\nОдамларга дардини айтиш\nТариқатни ўрганиш учун ўзбекча китоб\nАл Ҳикам ул Атоиййа шарҳи (2)\nСуннатлар баён этилган китоб борми?\nҚалбимни даволаш керак


Бекҳэм Буюк Британиянинг ЕИдан чиқишига қарши овоз беради\n15:36 / 21.06.2016\nДэвид Бекҳэм Буюк Британиянинг Европа Иттифоқини тарк этишига қаршилар тарафида.\n«Мен ўз фаолиятимнинг энг яхши йилларини «Манчестер Юнайтед» сафида ўтказганман. Мен Мадридда, Миланда, Парижда ҳам футбол ўйнадим ва бахтиёр лаҳзаларни бошдан кечирди. Бу жамоаларда бутун Европадан ва бутун дунёдан келган футболчилар билан бирга тўп сурдим.\nБу Европадаги шаҳарлар, қалби жўшқин мухлислар мени ва менинг оиламни қарши олишарди. Биз янги маданиятлар ва халқлар билан танишиб, шу ҳаётда бахтли кунларни яшардик», — дея Бекҳэмнинг сўзларини келтиради The Telegraph нашрига асосланиб, Tribuna.uz.\nБуюк Британиянинг ЕИдан чиқиши масаласи кўриб чиқиладиган референдум 23 июнь куни ўтказилади.


Қошларингиз шакли орқали характерингизни тез ва осон билиб олинг - 31 Октября 2019 - Блог - WWW.SHERLAR.ORG - SMS SHERLAR, SEVGI SHERLARI, YANGI\nСуббота, 16.11.2019, 02:38\nГлавная » 2019 » Октябрь » 31 » Қошларингиз шакли орқали характерингизни тез ва осон билиб олинг\nҚошларингиз шакли орқали характерингизни тез ва осон билиб олинг\nКўзларингиз қалбингиз ойнаси бўлса, демак қошларингиз ойнангизни мустаҳкамловчи тиргаклардир. Аслида қошларнинг тузилиши орқали инсонларнинг характерини билиб олиш мумкин.\nҚуйида турли хилдаги қошларнинг шахсияти ҳақида сўз очамиз.\n1. Одатий кўринишдаги қошлар\nЎрта кенгликдаги ва бир-биридан узоқ бўлган қошлар анъанавий қадриятларга бўлган содиқликни англатади. Шу билан бирга, сиз ҳаддан ташқари драматик ҳодисаларга таъсирчан эмассиз. Ҳар қандай жамоа олдида хурсандчилик ҳиссини уйғота оласиз.\n2. Узун қошлар\nУзун қошли инсонлар деярли ҳар қандай қийинчиликка бардош бера оладилар ва жуда хушмуомала инсонлар сирасига кирадилар. Улар жуда гўзал ички оламга эга. Агар сиз ушбу турга тегишли бўлсангиз, барча муаммоларингизни ўзингиз ҳал қилишга одатлангансиз ва камдан-кам ҳолларда уларни бошқалар билан баҳам кўрасиз.\n3. Калта қошлар\nСиз кўпчилик нарсаларга диққат билан ёндашасиз ва ҳар қандай вазиятда ўзингизни дадил тута оласиз. Бошқаларнинг муаммоларини эшитишни ёқтирмайсиз, чунки баъзида ҳаётдаги қийинчиликларни енгиш ўзингиз учун ҳам қийин бўлиб туюлади. Сиз учун баъзида ҳеч қандай тоғ ҳам баланд бўлиб кўринмайди.\nСиз ўзингизнинг ички кучингизга ва ташқи жозибангизга тўлиқ ишонасиз. Сизга ўхшаш инсонлар муаммоларни осонгина ҳал қила оладилар. Агар бирон бир муҳим ишга диққатингизни қаратсангиз, сизни ҳеч қандай куч бу ишдан тўхтата олмайди. Бошқалар сизни қандай ўйлашларига аҳамият бермайсиз.\n5. Ингичка қошлар\nСизнинг ички оламингиз жуда нозик. Можароларга ҳеч ҳам аралашиб қолмайсиз. Сиз яхши тингловчисиз. Кўпчилик инсонлар сиздан маслаҳат сўраганда, қўлингиздан келганча ёрдам қўлини чўза оласиз.\n6. Кўздан юқорироқ жойлашган қошлар\nСиз ўта таъсирчансиз. Бир кўришда инсонлар сиз ҳақингизда нотўғри фикрга эга бўлишади. Аммо, одатда ҳаммага ҳам ишонавермайсиз. Мукаммаллик ва ўзини ўзи танқид қилиш доимий ҳамроҳингиз.\n7. Кўзга яқинроқ жойлашган қошлар\nСиз жуда ҳам хушмуомала инсонсиз. Ҳар қандай одам сизга ишона олади. Инсонлар билан тез ва осон чиқишиб кетасиз. Айниқса, бошқа инсонлар билан жиддий ва узоқ давом этадиган муносабатлар ўрната оласиз.\n8. Учбурчаксимон қошлар\nУчли қош шакли сизнинг жўшқинлигиздан дарак беради. Ҳолатни тезликда таҳлил қилиб, тез қарор қабул қиласиз. Табиатан лидерлик қобилиятига эгасиз. Ҳар қандай масъулиятни бўйнингизга олишдан уялмайсиз.\n9. Думалоқсимон қошлар\nСиз жуда ҳам меҳрибонсиз ва эътибор талаб қиласиз. Кимга ёрдам керак бўлса, доимо шайсиз.\n10. Рангсиз қошлар\nСиз ўзингизга тўлиқ ишонмайсиз. Кўп иккиланасиз. Негадир уятчанлик сизни ҳеч тарк этмайди.\nКатегория: Fikr va Mulohaza qiling | Просмотров: 12 | Добавил: sherlarorg | Рейтинг: 0.0/0\nCopyright WWW.SHERLAR.ORG © 2017 - 2019


ЕИ Украина газ тизимини ислоҳ қилмоқчи\n05 декабр 2020, Тошкент вақти: 20:46\nЕИ ва Украина етакчилари Украина газ транспорт тизимини қайта ислоҳ қилишга келишиб олдилар.\nБу ҳақдаги қарор ЕИ етакчиларининг Украина президенти Виктор Юшченко ва Бош вазир Юлия Тимошенко билан Брюсселда ўтказган музокараларидан сўнг қабул қилинди.\nУчрашувдан сўнг матбуот анжуманида гапирган Виктор Юшченко ўз ҳукумати мамлакат газ транспорт тизимини қайта ислоҳ қилиш ва бу тизимнинг Европа талабларига мос келтиришни аҳд қилганини билдирди.\nБош вазир Юлия Тимошенконинг таъкидича, Украина газ транзит тизимини қайта такомиллаштириш ва унинг имкониятларини ошириш учун қўшимча 5¸5 миллиард доллар сармоя керак бўлади.\nБрюсселдаги учрашувда ЕИ етакчиларидан ташқари, саноат ва молия соҳаси расмийлари ҳам иштирок этдилар.\nУчрашув якунида эса Украинани мамлакат газ транспорт тизимини 2011 йилга қадар қайта ислоҳ қилишга чақирувчи қўшма декларация қабул қилинди.


Кундузи чироқларини ёқиб ҳаракатланиш мажбурийлиги қайта кўриб чиқилаётганлиги ростми? | Ўзбекистон ва жахон янгиликлари\nКундузи чироқларини ёқиб ҳаракатланиш мажбурийлиги қайта кўриб чиқилаётганлиги ростми?\nЎзбекистон 31 май 12:19 1 185\nИИВ барча автомототранспорт воситалари учун кундузи яқинни ёритувчи чироқларини ёқиб ҳаракатланиш шарт қилиб қўйилгани ва бундан кўзланган мақсад ҳақида изоҳ берди.\nБугун Ахборот ва оммавий коммуникациялар агентлигида Ўзбекистон Республикаси Ички ишлар вазири ўринбосари полковник Акрамхон Бобохонов, ИИВ жамоатчилик ва оммавий ахборот воситалари билан алоқалар бошқармаси бошлиғи Қутбиддинхон Бурхонов, ИИВ Йўл ҳаракати Бош бошқармаси бошлиғининг ўринбосари Эрали Бозоров ҳамда вазирликнинг бошқа мутасаддилари иштирокида брифинг ва ОАВ вакиллари билан мулоқот ўтказилди. Тадбирда йўл ҳаракати қоидаларига киритилаётган ўзгартиришлар, хусусан, барча автомототранспорт воситалари учун кундузи яқинни ёритувчи чироқларини ёқиб ҳаракатланиш шарт қилиб қўйилгани ва бундан кўзланган мақсад ҳақида изоҳ берилгани бизни қувонтирди. Демак, саъй-ҳаракатларимиз зое кетмаяпти.\n– Ҳаво ҳарорати +35 градусдан +50 даражагача бўладиган БАА ва Малайзияда транспорт воситалари учун яқинни ёритувчи чироқларни ёқиб ҳаракатланиш тартиби белгиланган. Шунингдек, яқинни ёритувчи чироқларни ёқиб ҳаракатланмаслик Швецияда, миллий валютамизда ҳисобласак, 1 млн. 51 минг 836 сўм, Чехияда 732 минг 220 сўм, Эстонияда 1 млн. 887 минг 510 сўм, Руминияда 574 минг 829 сўм жарима солинишига сабаб бўлади.\nШу ўринда алоҳида таъкидлаш жоизки, Ички ишлар вазирлиги томонидан ишлаб чиқилган йўл ҳаракати қоидаларига ўзгартириш ва қўшимчалар киритишни назарда тутувчи ҳукумат қарори лойиҳаси regulation.gov.uz сайтида бир ойдан ортиқ вақт давомида жамоатчилик муҳокамасидан ўтказилди. Лойиҳа билан жами 571 та фуқаро танишган, фақатгина 2 нафар одам кундузи яқинни ёритувчи чироқларни ёқиб ҳаракатланиш ҳақидаги моддага эътироз билдирган.\nА.Бобохонов «Йўл ҳаракати қоидалари»нинг 138-банди (кундузи чироқ ёқиб юриш мажбурийлиги) қайта кўриб чиқилаётганини ҳам айтиб ўтди. Бу эса жамоатчилик эътирозлари асосли эканини ҳам англатади. Чунки пухта ўйланиб ҳаётга тадбиқ қилинган қоида кучга кирганидан ой ўтмай қайта кўриб чиқилмайди. Демак, эътирозлар етарлича асосга эга.


фаолиятини оптималлаштириш чора-тадбирлари тўғрисидаги Президент фармони қабул қилинди. Бу ҳақда Адлия вазирлигининг Ҳуқуқий ахборот каналида ... ҳақда Адлия вазирлигининг Ҳуқуқий ахборот каналида хабар берилди. фармонга кўра, Ўзбекистон прокуратура органлари тизимида қуйидагилар тугатилди: -Бош ...\nтомонидан қўллаб-қувватлаш чора-тадбирлари тўғрисидаги Президент фармони қабул қилинди. Бу ҳақда Адлия вазирлигининг «Ҳуқуқий ахборот» каналида ... Адлия вазирлигининг «Ҳуқуқий ахборот» каналида хабар берилди. фармонга кўра, Ўзбекистон социологлари ассоциацияси ташкил этилади. «Ижтимоий ...\nфаолиятини тубдан такомиллаштириш чора-тадбирлари тўғрисидаги» фармонига мувофиқ 26 январь соҳа ходимлари байрами сифатида белгиланган ...\nжараёнларини тубдан такомиллаштириш чора-тадбирлари тўғрисида»ги фармонини имзолаган эди. Ўзбекистоннинг Вашингтондаги элчихонаси вакили ... Бош Ижрочи директори Майкл Селлман Президент Ш.Мирзиёевнинг мазкур фармони аҳамияти ҳақида ижобий фикр билдирганлар. Бу ҳақда «ЎзА» ёзмоқда. «Cалатра ...\nжорий этиш бўйича қўшимча чора-тадбирлар тўғрисидаги Президент фармони қабул қилинди. Бу ҳақда «Ҳуқуқий ахборот» Телеграм-канали хабар ... қилинди. Бу ҳақда «Ҳуқуқий ахборот» Телеграм-канали хабар берди.фармонга мувофиқ, Президент ҳузуридаги Лойиҳа бошқаруви миллий агентлиги ...\nмаҳрум этиш жазосини ўтаётган 136 нафар шахсни афв этиш ҳақидаги фармонни имзолади. Бу ҳақда Президент Ўзбекистон Республикаси Конституцияси ... ўтди. «Улуғ байрам – Конституция куни муносабати билан бугун махсус фармонни имзоладим. Унга кўра, қилмишига чин кўнгилдан пушаймон бўлиб, ...\nсалоҳиятини янада рағбатлантириш чора-тадбирлари тўғрисида»ги фармонни қабул қилди. Бу ҳақда Адлия вазирлигининг «Ҳуқуқий ахборот» каналида ... ҳақда Адлия вазирлигининг «Ҳуқуқий ахборот» каналида хабар қилинди. фармонга мувофиқ, 2019 йил 1 январдан бошлаб товарлар (ишлар, хизматлар)ни ...\nавиациясини тубдан такомиллаштириш чора-тадбирлари тўғрисида»ги фармонида қайд этилган. Ҳужжатга кўра, миллий авиакомпания қошида «Uzbekistan ...\nэтиш бўйича бир марталик умумдавлат акциясини ўтказиш тўғрисида»ги фармони ва унинг ижросини таъминлаш мақсадида 2018 йил 21 июнда Вазирлар ... жавобгарликка тортилганлигига қарамасдан, юқорида кўрсатилган фармон ва қарорнинг ижроси таъминланмасдан қолмоқда. Бу эса ўз навбатида ...\nЎзбекистонда чўл ҳудудларини ривожлантириш мақсадида «Яшил чўл лабораторияси» Концепцияси ишлаб чиқилди\nҳудудларини ривожлантиришга доир қўшимча чора-тадбирлар тўғрисида»ги фармони лойиҳаси ишлаб чиқилди. Қарор иловасида «Яшил чўл лабораторияси» ... Ривожланиш вазирлиги ахборот хизмати маълум қилди. Мазкур фармон лойиҳаси Қоракўлчилик ва чўл экологияси илмий-тадқиқот институти ...


Компаниямиз ходим пенсия ёшига етганлиги муносабати билан у билан меҳнат шартномасини бекор қилиш ниятида.\nКомпания ушбу ҳолда ходимга янги иш излаши учун огоҳлантириш муддати мобайнида ҳафтада 1 кун тақдим этиши керакми?\nБундай ишдан бўшашга ходимларнинг вакиллик органи – меҳнат жамоаси кенгашидан (касаба уюшмаси йўқ) розилик олиш шартми?\n– Ходимнинг пенсия ёшига тўлганлиги, унда ёшга доир пенсия олиш ҳуқуқи мавжуд бўлганда (яъни зарур стаж мавжуд бўлса), у билан меҳнат шартномасини иш берувчининг ташаббусига кўра бекор қилиш учун асос ҳисобланади (Меҳнат кодексининг 100-моддаси иккинчи қисми 7-банди).\nБундай қарорни қабул қилиб, иш берувчи меҳнат шартномасини бекор қилиш нияти ҳақида ходимни камида 2 ой олдин ёзма равишда (имзо чектириб) огоҳлантириши шарт (МКнинг 102-моддаси биринчи қисми 1-банди). Компаниянгиз ходимни мазкур асос бўйича у билан меҳнат шартномасини бекор қилиш нияти тўғрисида огоҳлантириб, икки ой мобайнида иш излаш учун унга ҳафтада 1 кун тақдим этиши шарт (МКнинг 102-моддаси олтинчи қисми).\nМКнинг 101-моддаси биринчи қисмида белгиланишича, башарти жамоа келишуви ёки жамоа шартномасида меҳнат шартномасини иш берувчининг ташаббуси билан бекор қилиш учун касаба уюшмаси қўмитаси ёки ходимлар бошқа вакиллик органининг олдиндан розилигини олиш назарда тутилган бўлса, шартномани бундай розиликни олмай туриб бекор қилишга йўл қўйилмайди. Меҳнат шартномаси:\nкорхона раҳбари билан тузилган шартнома МК 100-моддасининг иккинчи қисмида назарда тутилган асослардан бирига кўра;\nкорхона раҳбари, унинг ўринбосарлари, бош бухгалтер билан тузилган меҳнат шартномаси мулкдорнинг алмашиши сабабли бекор қилинганлигида бундай розилик талаб қилинмайди (МКнинг 100-моддаси иккинчи қисми 6-банди).\nБундан шундай хулоса келиб чиқади: компаниянгиз ходим билан меҳнат муносабатларини, МКнинг 100-моддаси иккинчи қисми 7-банди бўйича, фақат ходимларнинг вакиллик органи – меҳнат жамоаси кенгашининг (МЖК) бунга розилиги олингандагина бекор қила олади. Агар, албатта, у жамоа шартномаси ёки жамоа битимида назарда тутилган бўлса.\nЖамоа шартномаси ёки битимида бундай розиликни олишнинг мажбурийлиги қайд этилган бўлса, компаниянгизнинг меҳнат шартномасини бекор қилиш ҳуқуқига эга бўлган мансабдор шахси МЖКга тақдимнома кириши шарт, МЖК эса тақдимнома олинган кундан бошлаб 10 кун ичида мансабдор шахсга масала бўйича қабул қилинган қарор тўғрисида ёзма равишда хабар бериши керак (МКнинг 101-моддаси иккинчи қисми). МЖКнинг меҳнат шартномасини бекор қилишга розилиги тўғрисидаги қарорини олиб, компания уни мазкур қарор қабул қилинган кундан бошлаб 1 ойдан кечиктирмай бекор қилишга ҳақлидир.\nАгар локал ҳужжатларда иш берувчининг ташаббусига кўра меҳнат шартномасини бекор қилишга вакиллик органининг розилик бериши мажбурийлиги назарда тутилмаган бўлса, ишдан бўшатиш унингсиз амалга оширилиши мумкин. Бироқ ушбу ҳолда иш берувчининг ташаббусига кўра меҳнат шартномасини бекор қилишга доир барча талабларга риоя этилиши керак.\nПрочитано: 3009 раз(а)


Швеция компанияси 400 мегапикселли камерани тақдим этди. Унинг нархи 48 минг доллар\nШвеция компанияси 400 мегапикселли камерани тақдим...\n19.01.2018 12:08 0 266\n«Hasselblad» компанияси 400 мегапикселли кадрларни яратишга қодир H6D-400C камерасини тақдим этди. Камера олган суратнинг ўлчами 2 гигабайтдан ортиқроқ. Шу сабабли уни дарҳол компютерга улаш таклиф этилади, деб хабар берди «NV.ua».\n400 мегапикселлга эришиш учун H6D-400C фотокамерасида «Multi-Shot» технологиясидан фойдаланилган. Камерадаги тугма ҳар сафар босилганида у 4 марта 100 мегапикселли тасвирни суратга олади. Шундан сўнг барча тасвирлар бирлаштирилади.\nНатижада 2,4 гигабайт ўлчамга тенг 16 битли TIFF файл пайдо бўлади. Камерада иккита мултимедиа картаси учун (CFast 2.0 va SD Card) мўлжалланган слотлар, уч дюймли сенсор дисплей ва бир нечта USB, HDMI портлари мавжуд.\nУшбу суперкамерани етказиб бериш жорий йилнинг март ойидан бошланади, аммо унга ҳозирдан буюртма берса бўлади. Унинг нархи 48 минг доллар. Шу билан бирга 420 доллар тўлаб уни бир кунга ижарага олиш ҳам мумкин.\nШвеция Hasselblad фотокамера\nҲодиса 20/02, 23:16\nРаҳмат Оқилов Стокгольмдаги терактни ИШИД амири буйруғи билан амалга оширганини айтди\nЖамият 15/02, 17:39\nШвециядаги бойвачча уйсизлар\nЖамият 24/01, 12:11\nШвеция суди Раҳмат Оқилов ишини кейинги ҳафта кўриб чиқади


Бангладеш ишчиларини Ўзбекистонда қайта ишга ёлланишига эришмоқчи - UzNews.uz\n22 января, 13:13 721 0\nБангладеш элчиси ERIELL ва Enter Engineering компаниялари расмийлари билан ушбу масалани муҳокама қилди.\nБангладеш элчиси Захангир Алам Ўзбекистондан турли компанияларга бангладешлик ишчиларни ишга олишни қайта йўлга қўйишни сўради. Бу ҳақда Newage Bangladesh нашри хабар берди.\nБангладеш элчихонасида элчи ERIELL компаниясининг Яқин Шарқ бўйича бошқарув раиси ўринбосари Илҳом Акрамов ва Enter Engineering Pte Ltd директор ўринбосари Жаҳонгир Назруллаев билан бўлиб ўтган учрашувда мазкур масалани муҳокама қилган.\nУнда элчи Ўзбекистонда қолиб кетаётган 649 нафар малакали ишчиларни Бангладешга қайтаришни сўради.\nИлҳом Акрамов зарур ишчи кучининг умумий сони баҳоланганидан кейин ишчиларни қайта ишга олинишларини таъкидлаган.\nЭслатиб ўтамиз, Бангладешдан қарийб 900 нафар меҳнат мигрантлари Ўзбекистонга олиб келиниши ва улар Қаршидаги инжиниринг компаниясида иш бошлаши кенг муҳокамаларга сабаб бўлди.\nМазкур масала бўйича Олий Мажлис Қонунчилик палатаси депутатлари Д. Ғаниев ва Н. Тилаволдиев биргаликда Бандлик ва меҳнат муносабатлари вазирлигига депутатлик сўровини юборди.\nБандлик ва меҳнат муносабатлари вазирлиги эса, президентнинг 2009 йил 15 октябрдаги ПҚ–1206-сон қарорининг 18-бандида «Ўзбекнефтегаз» АЖ ва Uzbekistan GTL буюртмалари асосида хорижий мутахассисларни ўрнатилган тартибда жалб қилиниши кўзда тутилганини, лекин ENTER Engineering Pte. Ltd. Ўзбекистон ҳудудида меҳнат фаолиятини амалга ошириш ҳуқуқини берувчи тасдиқномани олиш учун Ташқи меҳнат миграциясига мурожаат қилмаганлигини маълум қилди.\nУндан аввал эса ENTER Engineering компанияси ишчилари Қаршида норозилик намойиши ўтказганди.


Ошуро куни рўза тутилса бир йиллик гуноҳлар каффорат бўлади деган гаплар тўғрими? [ Муҳаммад Солиҳ Ал-Мунажжид ] - Фатволар - Испан тили - PDF\nОшуро куни рўза тутилса бир йиллик гуноҳлар каффорат бўлади деган гаплар тўғрими?\nУнвон: Ошуро куни рўза тутилса бир йиллик гуноҳлар каффорат бўлади деган гаплар тўғрими?\nҚисқача танитув: Қўйида Шайх Муҳаммад Солиҳ Ал-Мунажжид саволга жавоб берадилар.\nБу малумот ушбу тилларда таржима қилинган: Испан тили - Араб тили - Бангал тили - Тайланд тили - Малаялам тили - Босния тили - Инглиз тили\nОшуро кунини маросимга айлантириб мотомлар уюштиришнинг ҳукми ( Испан тили )\nОшуро кунини қандай аниқлаймиз? ( Испан тили )\nОшуро кунининг кундузида рўзани ният қилса ошуро савобига эришадими? ( Испан тили )


Қуръон ва дуо кечасига марҳабо! – Uzbekistan Taekwondo WT Association\nҚуръон ва дуо кечасига марҳабо!\nБугун 30 июль куни Ўзбекистон мусулмонлари идораси раиси муфтий Усмонхон Алимов ва уламолар ҳамда қорилар иштирокида пандемияни даф бўлиши учун Аллоҳдан сўраб дуо қиладилар. Бу ҳақда Ўзбекистон мусулмонлари идораси матбуот хизмати хабар берди.\nАллоҳ таоло улуғ қилган Зулҳижжа ойида турибмиз, ушбу ойнинг аввалги ўн куни мислсиз фазилатларга бойдир. Ҳазрати Расулуллоҳ соллаллоҳу алайҳи васаллам: «Ибодат қилинадиган бирор кун зулҳижжанинг ўн кунидан Аллоҳ таолога маҳбуб эмас. Ундаги ҳар бир куннинг рўзаси бир йилга баробардир. Ундаги ҳар бир кечада туриш қадр кечасида туришга баробардир», деганлар .\nМана шундай қутлуғ даҳаларда қилинган хатми Қуръонларнинг якуний тиловати ва дуоси уламолар ва ҳофизи Каломуллоҳлар иштирокида адо этилади.\nУшбу файзли маросимни «Uzreport» телеканали орқали шу йил 30 июль, арафа куни кечки соат 21:00 да тўғридан-тўғри кузатиб, бахраманд бўлишингиз мумкин. Шунингдек, ITV интернет телеканалидаги MuslimTV ва ижтимоий тармоқлар орқали ҳам онлайн намойиш этилади, инша Аллоҳ.\nАзизлар, дуолар мустажоб бўладиган паллаларда ўлкамизга осудалик, барака, аҳли оиламизга тан-сиҳатлик, беморларга шифои комил ва катта ташвиш бўлиб турган коронавирус касаллигини тезроқ даф бўлишини барчамиз биргалашиб, Жаноби Ҳақ таолодан илтижо қилиб сўрайлик.\nOldingi xabarМаънавият юлдузлари: Абу Райҳон Беруний (973-1048) 2-бўлим\nKeyingi maqolaУстоз отангдек улуғ ёхуд Максим Рафалович билан суҳбат


Ўзбекистоннинг 10 ойдаги ташқи савдо айланмаси ҳажми маълум қилинди – Kommers.uz\nИқтисодиёт\t10:40 | 19.11.21\nЎзбекистоннинг 10 ойдаги ташқи савдо айланмаси ҳажми маълум қилинди\nЭкспорт ҳажми 12,4 миллиард долларни ташкил этган\nЎзбекистоннинг ташқи савдо айланмаси 32,6 миллиард долларга тенг бўлди. Бу ҳақда Давлат статистика қўмитаси матбуот хизмати хабар берди.\nМаълумотларига кўра, 2021 йилнинг январь-октябрь ойларида Ўзбекистоннинг ташқи савдо айланмаси 32,6 миллиард долларни ташкил қилган. Жумладан, экспорт ҳажми 12,4 миллиард бўлиб, шундан:\nмаҳсулотлар — 10,3 миллиард;\nхизматлар — 2,1 миллиард.\nШунингдек, импорт ҳажми 20,2 миллиард долларни ташкил этган, шундан:\nмаҳсулотлар — 18,8 миллиард;\nхизматлар — 1,4 миллиард.\nБундан ташқари, сальдо 7,8 миллиард долларга етган.\nАввалроқ Ўзбекистон ташқи савдо айланмаси 10 ойда қанчага ўсгани маълум қилинганди. Шунингдек, Ўзбекистоннинг ташқи савдо айланмаси 46 миллиард доллардан ошиши кутилаётгани ҳақида хабар берилди.


ИнтерФУТБОЛ :: Адвокат мураббийлик фаолиятини якунлайди\nАдвокат мураббийлик фаолиятини якунлайди\nРоттердам клуби матбуот хизмати хабар беришича, 73 ёшли мутахассис клуб раҳбариятига жорий мавсум охирида фаолиятини тугатиши ҳақида хабар берган. Мураббий буни "Фейеноорд" хотиржамлик билан ўз вориси тўғрисида қарор қабул қилиш имкониятига эга бўлиши учун қилди.\n"Фейеноорд" жорий Голландия чемпионати жадвалида етакчи "Аякс"дан беш очко кам тўплаган ҳолда 4-ўринни эгаллаб турибди. Шунингдек, Москванинг ЦСКА клуби ўйнайдиган Европа Лигасининг "К" гуруҳида иккинчи қаторни эгаллаб турибди. Жамоа турнирнинг плей-офф босқичига чиқиш учун яхши имкониятга эга.\nЭслатиб ўтамиз, Адвокат 2006-2009 йилларда Санкт-Петербургнинг "Зенит" жамоасида мураббийлик қилган ва 2010-2012 йилларда у Россия терма жамоасининг устози бўлган. Унинг бошчилигидаги Россия миллий терма жамоаси Евро-2012да квартетда учинчи ўринни эгаллади ва финал турнирининг дастлабки босқичидан сўнг курашни тўхтатди.


Ўтган даврнинг муҳим воқеалари(инфографика) - Халқ сўзи\n15:59 24 Июль 2020 Сиёсат\nЮқоридаги инфографикада биз ўтган давр: 2019 йил июль — 2020 йил июль мобайнида юз берган энг муҳим воқеаларни жамлашга ҳаракат қилдик. Янги олинган курснинг асосий ишоралари — «Жаслиқ» колониясининг ёпилиши, «Хотин-қизларни тазйиқ ва зўравонликдан ҳимоя қилиш тўғрисида», «Хотин-қизлар ва эркаклар учун тенг ҳуқуқ ҳамда имкониятлар кафолатлари тўғрисида»ги Қонунларнинг имзоланиши.\n2020 йил мураккаб келди: бир томондан пандемия, иккинчи томондан бир неча ҳудудлардаги табиий офатлар, Сирдарё вилоятидаги техноген ҳалокат. Бундай синов ва қийинчиликларга қарамай, ислоҳотлар давом этмоқда. Жумладан, прописка тизими ислоҳ қилинди, Инсон ҳуқуқлари бўйича Ўзбекистоннинг Миллий стратегияси қабул қилинди. Юзлаб одамлар афв этилди, пандемия даврида чегараларда оғир вазиятга тушиб қолган 50 мингга яқин фуқаролар қайтарилди.


Туркия президенти администрацияси Коммуникациялар бошқармаси “Hello Türkiye" лойиҳаси - Hudud24.uz\nЯнгиликларЖаҳонТуркия президенти администрацияси Коммуникациялар бошқармаси “Hello Türkiye" лойиҳаси\nТуркия президенти администрацияси Коммуникациялар бошқармаси “Hello Türkiye» лойиҳаси\n19:41 / 13-01-2022\nКоммуникациялар бошқармаси мамлакат миллий ва халқаро номининг “Türkiye” сифатида ишлатилишини халқаро оммавий ахборот воситаларида янада самаралироқ тарғиб қилиш мақсадида “Hello Türkiye” лойиҳасини бошлади.\nТуркия президенти администрацияси Коммуникациялар бошқармаси бошлиғи Фаҳреттин Алтун: “Туркия ҳар соҳада бўлгани каби тил ва мулоқотда ҳам ўзлиги ва номини мустаҳкамламоқда. Туркия брендини мустаҳкамлаш учун Туркия Бренд Офисини барпо этамиз. Албатта, бизни жамиятимизнинг барча қатламлари эътиборли бўлиб қўллаб-қувватлашлари жуда муҳим. Биз интегратсиялашган ҳолда ҳаракат қилиб, Туркия брендини бутун дунёда янада мустаҳкамлай оламиз”.\nТуркия президенти администратсияси Коммуникациялар бошқармасидан мамлакат миллий ва халқаро номининг “Türkiye” сифатида ишлатилишини халқаро медиада янада самаралироқ эълон қилиш мақсадида “Hello Türkiye” лойиҳасига старт берди.\nТуркия брендини мустаҳкамлашга қаратилган саъй-ҳаракатлар доирасида тайёрланган тарғибот видеоси Коммуникатсиялар бошқармасининг ижтимоий медиа каналларида эълон қилинди.\nВидеода Туркиянинг турли ҳудудларидаги хорижлик сайёҳларнинг ўз талаффузларида “Hello Türkiye” деган тасвирлар мавжуд.\nЮқорида тилга олинган видео глобал инфлунсерларнинг #HelloTürkiye хештеглари билан ижтимоий медиа постлари орқали кўплаб мамлакатларда ёйилмоқда.\nЛойиҳа чет элликларнинг ижтимоий тармоқларда мамлакатимиз номини турли тилларда ҳар хил ишлатилишига йўл қўймаслик орқали “Türkiye” сўзини ишлатишни мақсад қилган. Шу нуқтаи назардан, Коммуникатсиялар бошқармаси қошида фаолият юритаётган хориждаги матбуот маслаҳатчилари ҳам лойиҳанинг тарқалиши устида ишламоқда.\nКоммуникатсиялар бошқармаси бошлиғи Фаҳреттин Алтун, мавзуга оид баёнотида декабр ойида Президент Ражап Таййип Эрдоғаннинг имзоси билан халқаро оммавий ахборот воситаларида мамлакатнинг номини фақат “Türkiye” сифатида ишлатиш учун бир низом ишлаб чиқилганини эслатди ва бу қарор нутқ бирлигини таъминлаш ва халқаро майдонда “Türkiye” брендини мустаҳкамлаш мақсадига қаратилган муҳим қадам эканлигни таъкидлади.\nАлтун Туркия ҳар соҳада бўлгани каби тил ва мулоқотда ҳам ўзлиги ва номини мустаҳкамлаганига диққат қаратди.\n“Туркия брендини биргаликда мустаҳкамлаймиз”\nТуркия брендини мустаҳкамлаш учун Туркия бренд офиси (Türkiye Марка Офиси) ташкил этилишини тилга олган Алтун бу офис Туркиянинг глобал бренд номи бўйича фаолият олиб боришини ва мамлакат имижи ҳамда бренд қийматининг кучайишига ҳисса қўшишини билдирди.\nУшбу идоранинг хусусий сектор ва давлат муассаса ва ташкилотлари билан биргаликда иш олиб боришига эътибор қаратган Алтун, “Албатта, бунинг учун жамиятимизнинг ҳар бир қатлами вакиллари алоҳида эътибор билан бизга ёрдам кўрсатиши жуда муҳим. Жамоат ташкилотларимиз, нодавлат-нотижорат ташкилотларимиз, илмий доира вакилларимиз ва матбуотимиз ўз фаолиятлари, ёзишмалари, қатнашаётган тадбирларида мамлакатимиз номини “Türkiye” деб қўллаши ва талаффуз қилиши биз учун катта аҳамият касб этади. Интеграциялашган ҳолда ҳаракат қилиб, Туркия брендини бутун дунёда янада мустаҳкамлай оламиз” – деб таъкидлаб ўтди.\nТўрт кунлик иш ҳафтасини синаб кўришмоқчи\nLife style 12:30 / 20-01-2022\nЖаҳон 10:00 / 03-12-2021\nАвстрия ҳукумати коронавирусга қарши эмлашдан бош тортганларни жаримага тортмоқчи\nЖаҳон 16:00 / 30-11-2021


Ислом умматининг 100 буюк шахси: "Ироқ шeри" – Ал-Мусанна ибн Ҳориса аш-Шайбоний | Azon.uz - Ахборот-таҳлилий портал\n1143 20:30 07.04.2020\nБиз заифлашмадик, заифлашмадик,\nБиз ал-Мусанна авлодларимиз.\nБу шeър Бобилда форсларга тeгишли бўлган филни ўлдирган Мусанна ҳақида.\nИслом - буюк дин. Ислом уни ҳаётий раҳбарлиги сифатида танлаган ва ундан мавжудлиги ҳақида ўйлай олмайдиган инсонни руҳини улуғвор қиладики, у Аллоҳнинг бирон бир маxлуқотидан қўрқмайди! Буюк қаҳрамонимиз, Ироқнинг шeри, Шайбон қабиласининг шайxи ва уларнинг қўмондони ал-Мусанна ибн Ҳориса аш-Шайбонийнинг ҳикоясини ўқиган кишига Ягона ва Қодир Аллоҳдан бошқа ҳeч кимга муҳтож эмаслигини англатадиган, Унинг ҳукмронлигида Аллоҳнинг ягоналиги маъносини акс эттирган ҳикоя. У ёлғиз Ундан қўрқади ва ёлғиз Унга ибодат қилади, чунки ризқни фақат Аллоҳ яратади ва бeради. Тавҳиднинг маъносини қалбидан яxши билган одам ҳамма нарсанинг кучи фақат Аллоҳга тeгишли эканлигига ишонади. Шундан сўнг, у Аллоҳ томонидан яратилган ҳар бир нарса унга ҳeч қандай фойда ҳам, зарар ҳам етказмаслигини англаб етади ва шунда буюклик нури бу тавҳидни қўллаб-қувватловчиларнинг юз xусусиятларини ёритади.\nАл-Мусанна ибн Ҳориса аш-Шайбоний Ироқнинг чeтида, Форс импeрияси билан чeгарада яшаган Шайбон қабиласининг ҳарбий раҳбари эди. У ҳижратнинг тўққизинчи йилида ўз қавми билан Исломни қабул қилди. Ислом қабул қилингандан сўнг форсийларга қарши курашган биринчи мусулмон эди. У Ироқни босиб олган улкан Форс импeриясига Бану Шайбон қабиласининг аскарлари билан ҳужум қилди. Ал-Мусанна форслар билан бўлган жангда ғалаба ортидан ғалабани қўлга киритди ва бу ҳақидаги xабар xалифалик пойтаxти Мадинага етиб борди. Абу Бакр Сиддиқ ғалабалари ҳақидаги xабарлар доимо кeлиб турадиган ушбу араб суворийининг исми ҳақида сўрашни бошлади. Сиддиқ ўз атрофидаги одамлардан сўради: "Бу биз кимлигини ва қаерданлигини билмасак-да, жанглари ҳақида биладиган ким ўзи?" Одамлар унга жавоб бeришди: "Бу одам бизга нотаниш эмас, қабиласи ҳам ўзига ўxшаган таниқли. Бу ал-Мусанна ибн Ҳориса аш-Шайбоний". Шундан сўнг, Мусаннанинг ўзи халифанинг ёнига кeлиб, форслар билан бирга қабиласи билан жанг қилиш учун руxсат олди.\nАбу Бакр ас-Сиддиқнинг Мусанна билан учрашуви чоғида қандай фикрлар пайдо бўлганини билмайман. Бироқ, мeнда шубҳа йўқ. Ўша куни Абу Бакр Мусаннанинг юзида бир нeча йил олдин Расулуллоҳ соллаллоҳу алайҳи васалламнинг ҳузурларида бўлиб ўтган олдинги учрашувида бўлмаган нарсаларни кўрди. Расулуллоҳ соллаллоҳу алайҳи васаллам ўша куни Мусанна ибн Ҳориса аш-Шайбонийга Мусанна Ернинг тариxини ўзгартириши мумкин бўлган нарсани таклиф қилди. Энди ал-Мусанна ибн Ҳориса аш-Шайбонийни ал-Мусанна ибн Ҳориса ал-Ансорий дeб аташ мумкин эди ва Бану Шайбон қабиласи тариxга ансорларнинг шонли номи остида тушади!\nМаккада бир нeча йиллардан бeри Исломга даъват қилгандан сўнг, Расулуллоҳ соллаллоҳу алайҳи васаллам Қурайш унинг олдидаги даъват йўлларини тўсиб қўйганини тушунди. Xадича ва амакиси Абу Толиб вафотидан кeйин унга ёрдам бeрган ва уни Қурайшнинг ҳужумларидан ҳимоя қилган маккалик мушриклар Расулуллоҳга ва унга эргашган мусулмонларга кўпроқ зарар етказа бошладилар. Кeйин у Маккадан кўчиб кетишга қарор қилди. Пайғамбар алайҳиссалом муқобил рeжани амалга оширишни бошлади, бу мусулмонлар кўчиши мумкин бўлган баъзи араб қабилаларини топиш эди. У яширин равишда Маккага кeлган зиёратчиларни Аллоҳ уйини зиёрат қилишга чақира бошлади. Бунда унга дўсти ва ҳамфикри Абу Бакр Сиддиқ ёрдам бeрди. Сиддиқ араб насл-насабини яxши билган ва араб қабилалари ва уруғ-насабларини яxши билган. Сиддиқнинг бу вазифага танланиши муваффақиятли бўлди, чунки у энг кучли ва энг мустаҳкам қабилаларни дўсти Муҳаммад алайҳиссаломнинг xабарини тақдим этиш учун танлади. Ернинг сўнгги пайғамбарларини қабул қиладиган қабилани танлаш осон иш эмас ва Абу Бакр бу масалада эҳтиёткорлик ва зийраклик кўрсатди. Бир куни, Абу Бакр зиёратчиларнинг атрофида юриб, тинчлик ва қадр-қимматнинг аниқ нишоналари кўринадиган гуруҳини топди. Абу Бакр уларнинг олдиларига кeлиб, салом бeрди ва кeйин: "Сиз кимсиз?" дeб сўради. Улар “Биз – Шайбон ибн Салобанинг қавмимиз”, -дедилар. Абу Бакр Аллоҳнинг элчисига қараб деди: “Ота-онам сизга фидо бўлсин! Улар ўз қавмларининг энг яxшиларидир, улар орасида Мафрук ибн Амр, Ҳани ибн Қубайс, Мусанна ибн Ҳориса ва Нуъмон ибн Шариқ бор". Абу Бакр: «Нeча кишисиз?» - дeб сўради. Мафрук: «Бизда мингдан ортиқ одам бор ва минг аскарни мағлуб eтиш осон эмас», деди.\nАбу Бакр: «Сиз қанчалик кучлисиз?» - дeб сўради. Мафрук: «Биз тиришқоқлик ва ғайратни кўрсатамиз, аммо ҳамма одамларнинг ўз чeгаралари бор», деди. Абу Бакр: «Душманинг билан қандай жанг қиласиз?» - дeб сўради. “Биз жангда қаҳрли ва ғазабида кучлимиз. Отлар бизга болаларга қараганда яxши, қуроллар эса соғин туяларига қараганда чиройли. Ғалаба Аллоҳдандир. Баъзан У бизга ва баъзан душманларимизга бeради".\nМафрук Абу Бакрга қаради ва араблар бир-бирларига Расулуллоҳнинг xабарларини етказишгани учун уни пайғамбар дeб ўйлади. Абу Бакрдан сўради: «Дeмак, сeн Қурайшнинг ўша биродаримисан»? (Яъни сeн ўша расул эканини даво қилаётган қурайшликмисан?) Абу Бакр: “Дeмак, бу инсон – Аллоҳнинг элчиси экани сизларга ҳам етиб бордими? У шу ерда”. Мафрук: "У буни айтаётганини эшитдик. Xўш, нимага даъват қиляпсан, эй Қурайшнинг биродари?” – деди. Расулуллоҳ соллаллоҳу алайҳи васаллам олдинга чиқиб: “Мeн ёлғиз Аллоҳдан ўзга илоҳ йўқлигига, унинг шeриги йўқ ва мeн Аллоҳнинг элчисиман, дeб гувоҳлик бeришга чақирмоқдаман. Қурайш Аллоҳнинг амрига қарши чиққан, Унинг элчисини ёлғончи дeб билган ва ҳақиқатни ёлғонни афзал кўрганлиги учун сизни мeни ҳимоя қилишга чақираман. Ва Аллоҳ Бой ва Азиздир».\nМафрук: «Эй Қурайшнинг биродари, яна нималарга дават қиляпсан?» – дeб сўради. Расулуллоҳ соллаллоҳу алайҳи васаллам:\n«Айт: “Кeлинг, Роббингиз сизга ҳаром қилган нарсаларни тиловат қилиб бeраман: Унга ҳeч Унга ҳeч нарсани ширк кeлтирманг! Ота-онангизга яxшилик қилинг! Очликдан қўрқиб болаларингизни ўлдирманг ... "(Анъом, 151).\nМафрук яна сўради: “Эй Қурайшнинг биродари, яна нимага даъват қиляпсан?” Расулуллоҳ соллаллоҳу алайҳи васаллам:\n“Албатта, Аллоҳ адолатга, эҳсонга, қариндошларга яxшилик қилишга амр этадир ...” (Наҳл, 90).\nМафрук деди: "Аллоҳга қасамки, эй Қурайшнинг биродари, сиз ҳурматли ва яxши ишларга даъват қиласиз. Сизни ёлғончи дeб билган ва сизга қарши чиққанларнинг ҳаммаси ёлғончидирлар". Кeйин у айтди: "Ва бу бизнинг шайxимиз ва дин пeшволаримиз Ҳани ибн Кубайса". Ҳани айтди: "Мeн сизнинг сўзларингизни эшитдим, эй Қурайшнинг биродари. Лeкин сиз биз билан бирга бундай жиддий масалада гаплашган бу йиғилишдаёқ динимни тарк этиб, динингизга эргашишим асоссиз ва номақул бўларди. Шошаётганингда кўпинча адашасан киши. Аммо орқамизда одамлар бор ва биз уларсиз шартнома тузишни xоҳламаймиз. Аммо, орқага қайтиб, мулоҳаза юритамиз". Кeйин у Мусанна ибн Ҳорисага сўз бeргандeк деди: "Ва бу бизнинг шайxимиз ва ҳарбий раҳбаримиз ал-Мусанна ибн Ҳориса". Кeйин Мусанна деди: "Эй Қурайшнинг биродари, сизнинг сўзларингизни эшитдим ва сизга Ҳани ибн Кубаис каби жавоб бeраман: бизнинг шу мажлисдаёқ динимиздан чиқиб сизнинг динингизга эргашишимиз нотўғри, чунки биз Ямама ва Самаванинг икки манбаи ўртасида жойлашдик".\nРасулуллоҳ соллаллоҳу алайҳи васаллам: “Бу икки манбалар нима?” – дeб сўради. У айтди: “Xусровнинг дарёлари ва арабларнинг сувлари. Xусров дарёларида содир бўлаётган нарсаларга кeлсак, улар қонунбузарликларни кeчирмайдилар ва узр қабул қилмайдилар, лeкин араблар сувларида содир бўлаётган нарсалар учун улар узрни қабул қилишади. Биз Xусров билан ҳeч нарса ўзгартиришга уринмаймиз ва бирор нарсани ўзгартиришни xоҳлаган кишига бошпана бeрмаймиз, дeган шартнома тузиб, у ерга жойлашдик. Мeнимча, бу шоҳлар ёқтирмайдиган нарсаларнинг биридир, лeкин арабларнинг сувлари етиб борган ергача биз сизга бошпана бeрамиз ва сизга ёрдам бeрамиз, дeб рози бўлсангиз, биз буни қиламиз".\nРасулуллоҳ соллаллоҳу алайҳи васаллам: “Сиз яxши жавоб бeрдингиз ва рост сўзладингиз. Аммо Аллоҳнинг динига уни ҳар томондан ҳимоя қиладиган одамгина ёрдам бeриши мумкин”.\nАллоҳ покдир! Бу қандай танлов эди!\nБану Шайбон қабиласининг раҳбарлари Расулуллоҳ соллаллоҳу алайҳи васалламнинг нутқларининг гўзаллигини ва Ислом даъватининг юксалишини англадилар, аммо улар ўз танловларини қилган "Мудофаа вазири" ва ҳарбий қўмондон ал-Мусанна ибн Ҳорисага якуний танловни қолдирдилар. Бутун ҳаёт бир қатор танловлардан иборат. Ўзингизнинг танловингиз туфайли самогача кўтарилишингиз, еттинчи ер остигача тушишингиз ёки шулар ўртасида қолишингиз мумкин. Расулуллоҳ соллаллоҳу алайҳи ва саллам Мусаннага уларнинг олдига боришни таклиф қилишди ва улар унга ёрдам бeришади ва Мусанна ўз танловини қилди. Ушбу таклиф Расулуллоҳ Авс ва Xазраж қабилаларига кeйин қилган таклифи билан бир xил эди. Яъни, агар Мусанна Расулуллоҳнинг таклифини қабул қилса, Бану Шайбон ансорга айланиши мумкин эди, аммо Авс ва Xазраж эмас! Мусанна арабларга xос бўлган жуда xушфeъллик билан, Расулуллоҳни Аллоҳнинг ва унинг Расулининг динига ёрдам бeриб барча араблар билан жанг қилишни таклиф қилди. Бироқ, унинг ақл-заковати ва бой ҳаётий тажрибаси туфайли у олдида турган одам шарқдан ғарбга бутун ер юзидаги золимлар курашадиган дин олиб кeлганлигини тушунди, чунки бу дин заиф ва мазлум xалқларнинг бўйнида турган таxтларга таҳдид соларди.\nМусанна, ўз қабиласининг "мудофаа вазири" бўлиб, ҳарбий маълумотларга ва иқтисодий имкониятларга асосланиб, мингдан ортиқ аскардан иборат қўшинлари миллионлаб аскарлари бўлган улкан қўшинлари Осиё чўллари ва баланд тоғларида жойлашган қўшни Форс импeрияси билан жанг қила олмаслигини тушунди. Аслида ал-Мусанна ибн Ҳориса аш-Шайбонийнинг танлови ўта рeал ва оқилона эди. Аммо Мусанна Қурайш қабиласидан бўлган олиб кeлган дин ўша фақат дунёвий ғоялар билан чeкланган воқeликни тан олмаслигини тушунолмади. Ушбу дин битта буюк қоидани ойдинлаштириш учун кeлган:\n“Агар Аллоҳ сизга ёрдам бeрса, унда сиздан ҳeч ким устун кeлмайди. Агар У сизларни ёрдамдан маҳрум қилса, Ундан ўзга ким ҳам ёрдам бeради? Мўминлар Аллоҳга умид боғласинлар! ”(Оли Имрон, 160).\nТаржимон Муслима Раимова\nИслом Уммат Тарих Махсус Мақолалар Ироқ\nАвстралияда ҳам жума намози ўқилди\n137 17:00 05.06.2020\n665 13:30 05.06.2020\nҚирғизистонда масжидлар қачон очилиши маълум қилинди\n675 19:30 04.06.2020\nАҚШдаги вазиятга оид: Исломда ирқчиликка йўл йўқ (видео)\n766 19:00 04.06.2020\n6323 14:30 04.06.2020


Дилларга завқ-шавқ улашган байрам » Зарафшон Газетаси\nДилларга завқ-шавқ улашган байрам Шарқ тароналари 2017 / Маданият\n22 август 2017 13:13\nДунёнинг 56 давлатидан 260 дан зиёд санъат намояндалари иштирок этиши кутилаётган "Шарқ тароналари" XI халқаро мусиқа фестивали очилишига саноқли кунлар қолди. Самарқандда фестиваль меҳмонларини кутиб олишга тайёргарлик қизғин. Жумладан, меҳмонларга ҳамроҳлик қилувчи гид-таржимонлар зиммасига ҳам катта масъулият юкланган. Бу йилги фестиваль таассуротлари ҳали олдинда, биз нуфузли фестивалда немис делегациясига ҳамроҳлик қилган СамДЧТИ немис тили ва адабиёти кафедраси ўқитувчиси Зоҳид Бектемиров билан суҳбатда ўтган фестиваллар ҳақидаги таассуротлар билан қизиқдик.\n– Илк бор "Шарқ тароналари" IV халқаро мусиқа фестивалида (2003 йил) немис тилида сўзлашувчи иштирокчиларга таржимон бўлганман, – дейди Зоҳид Бектемиров. – Мана шундан буён ҳар галги фестивалда Германия делегациясига гид-таржимон сифатида ҳамроҳлик қилиб келаман. Дунё халқларини бирлаштирган мазкур фестивалнинг нуфузи, савияси шунчалар баландки, иштирокчилар кейинги йилларда ҳам фестивалда қатнашиш истагини билдиришади. Масалан, мен ҳамроҳлик қилган "Ахои Култур" маданий ташкилоти раҳбари Маҳиде Лайн бошчилигидаги мусиқий гуруҳ фестивалда бир неча марта иштирок этиб, турли номинацияларни қўлга киритди.\nФестиваль жараёнлари, бутун дунёдан келган иштирокчиларнинг чиқишлари, умуман, Самарқанддаги мусиқа байрамидан олинган таассуротлар ажойиб лаҳзалар сифатида меҳмонларнинг хотирасида қоладики, ўз юртларига қайтганларидан кейин интернет орқали мулоқотда бўлганимизда Самарқанд, Ўзбекистондаги ўзгаришлар ҳақида доим қизиқиб сўрашади. Шаҳримиздаги тарихий обидалар, маданий ёдгорликлар, ўзбек халқининг меҳмондўстлиги уларда катта таассурот қолдиради. Фестиваль иштирокчиларининг қизиқишлари фақат мусиқа байрами жараёнлари, ўзбек санъати ва маданиятини ўрганиш билан чекланиб қолмайди, улар Ўзбекистонда олиб борилаётган сиёсат, иқтисодий кўрсаткичлари ҳақида кўпроқ маълумотга эга бўлишни исташади. Аҳолининг ҳаёт тарзи, яшаш шароитлари билан қизиқишади. Самарқанд шаҳрининг кўркамлиги, меҳмонларни чинакамига ҳайратга соладиган муҳташам Регистон майдони, қўҳна обидаларни зиёрат қилишар экан, келажакда бу ерга мустақил сайёҳ сифатида оилавий келишларини айтишади.\nХалқаро фестиваль иштирокчилари ўзбек мусиқа маданияти, миллий созларимизга катта қизиқиш билдиришади. Немисзабон ҳамроҳларим миллий мусиқа асбобларимизни қўлларига олиб, куй ижро этишга ҳаракат қилганда, бу созлардан таралаётган оҳанг уларни қанчалар ўзига маҳлиё қилганига гувоҳ бўлганман. Кечки гала-концертларда турли миллат халқларининг ўзаро жам бўлиб, фикр алмашишлари, бир ижрочининг тўрт, беш, ўнтагача мусиқа асбобларини профессионал даражада чалиши, у ердаги завқ-шавқни сўз билан таърифлаш мушкул.\nАйни пайтда институтда "Шарқ тароналари" XI халқаро мусиқа фестивали иштирокчиларига бевосита ҳамроҳлик қиладиган гид-таржимонлар меҳмонларни кутиб олишга қизғин тайёргарлик кўрмоқда. Бу йил Германия давлатидан мусиқий гуруҳ ва конференция иштирокчиларидан иборат 9 нафар қатнашчи келиши кутилмоқда. Уларга 2 нафар гид-таржимон бириктирилади.\nТаржимоннинг тажрибаси мамлакат ҳақида илиқ тасаввур беради